	Европейски парламент
2019 – 2024
	[image: EP logo RGB_Mute]



ПРИЕТИ ТЕКСТОВЕ

[bookmark: TANumber]P9_TA(2024)0091
[bookmark: title]Детергенти и повърхностноактивни вещества
[bookmark: DocNumber]
[bookmark: Commission]Комисия по околна среда, обществено здраве и безопасност на храните
[bookmark: PE]PE753.691
[bookmark: Sujet][bookmark: References]Законодателна резолюция на Европейския парламент от 27 февруари 2024 г. относно предложението за регламент на Европейския парламент и на Съвета относно детергентите и повърхностноактивните вещества, за изменение на Регламент (ЕС) 2019/1020 и за отмяна на Регламент (EO) № 648/2004 (COM(2023)0217 – C9-0154/2023 – 2023/0124(COD))
[bookmark: TextBodyBegin](Обикновена законодателна процедура: първо четене)
Европейският парламент,
–	като взе предвид предложението на Комисията до Парламента и до Съвета (COM(2023)0217),
–	като взе предвид член 294, параграф 2 и член 114 от Договора за функционирането на Европейския съюз, съгласно които Комисията е внесла предложението в Парламента (C9-0154/2023),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 12 юли 2023 г.[footnoteRef:1], [1:  	ОВ С 349, 29.9.2023 г., стр. 121.] 

–	като взе предвид член 59 от своя Правилник за дейността,
–	като взе предвид становището на комисията по вътрешния пазар и защита на потребителите, 
–	като взе предвид доклада на комисията по околна среда, обществено здраве и безопасност на храните (A9-0039/2024),
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

P9_TC1-COD(2023)0124
Позиция на Европейския парламент, приета на първо четене на 27 февруари 2024 г. с оглед на приемането на Регламент (ЕС) 2024/... на Европейския парламент и на Съвета относно детергентите и повърхностноактивните вещества, за изменение на Регламент (ЕС) 2019/1020 и за отмяна на Регламент (EO) № 648/2004
(текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално член 114 от него,
като взеха предвид предложението на Европейската комисия,
след предаване на проекта на законодателния акт на националните парламенти,
като взеха предвид становището на Европейския икономически и социален комитет[footnoteRef:2], [2: 	OВ C [...], [...] г., стр. [...].] 

в съответствие с обикновената законодателна процедура,


като има предвид, че:
(1)	Условията за пускане и предоставяне на пазара на детергенти и на повърхностноактивни вещества, предназначени да влязат в състава на детергенти, са хармонизирани с Регламент (ЕО) № 648/2004 на Европейския парламент и на Съвета[footnoteRef:3]. [3: 	Регламент (EО) № 648/2004 на Европейския парламент и на Съвета от 31 март 2004 г. относно детергентите (OВ L 104, 8.4.2004 г., стр. 1).] 

(2)	При извършената от Комисията оценка на Регламент (ЕО) № 648/2004[footnoteRef:4] се стигна до заключението, че като цяло този регламент до голяма степен е постигнал целите си. При оценката обаче също така бяха установени редица слабости и области за по-нататъшно подобрение. През последните години регулаторната рамка в областта на химикалите се промени радикално, което доведе до липса на съгласуваност и до дублиране на правилата, приложими за детергентите, и по-специално на изискванията за предоставяне на информация във връзка с тях. Поради това е необходимо да се осигури съгласуваност и да се премахнат дублиращите се изисквания за предоставяне на информация. [4: 	Оценка на Регламент (ЕО) № 648/2004 на Европейския парламент и на Съвета от 31 март 2004 г. относно детергентите (SWD(2019)298).] 



(3)	Появиха се нови развития на пазара, по-специално разработването на детергенти, съдържащи микроорганизми, и продажбата на детергенти в съдове за многократно пълнене, които изцяло или частично не са обхванати от Регламент (ЕО) № 648/2004. От друга страна цифровизирането предлага възможности за опростяване, намаляване на тежестта и по-лесно използване и разбираемост на информацията за безопасността и употребата, която в момента липсва. Поради това е необходимо да се вземат предвид новопоявилите се продукти и практики и да се увеличат усилията за цифровизиране в съответствие с основните цели на Съюза, особено по отношение на устойчивостта, екологичния и цифровия преход.


(4)	При проверката за пригодността на най-значимото законодателство в областта на химикалите[footnoteRef:5] (различно от Регламент (ЕО) № 1907/2006 на Европейския парламент и на Съвета[footnoteRef:6]) беше подчертана сложността на регулаторната рамка на Съюза в областта на химикалите и тя бе отдадена на големия брой специфични за определени продукти и определени сектори законодателни актове, съдържащи връзки помежду си. При проверката също така беше посочено, че има възможност да се опрости предоставянето на информация за потребителите на продукта върху съдържащи твърде много данни етикети и беше установено, че в момента не се извлича полза от използването на иновативни инструменти за съобщаване на информация за продукта. Следователно е необходимо настоящите правила да бъдат опростени, за да се намали тежестта за икономическите оператори, да се подобри разбирането на потребителите и да се улесни надзорът на пазара. Следователно Регламент (ЕО) № 648/2004 следва да бъде заменен. [5: 	Проверка за пригодността на най-значимото законодателство в областта на химикалите (различно от Регламента REACH), SWD(2019)199.]  [6: 	Регламент (ЕО) № 1907/2006 на Европейския парламент и на Съвета от 18 декември 2006 г.относно регистрацията, оценката, разрешаването и ограничаването на химикали (REACH),за създаване на Европейска агенция по химикали, за изменение на Директива 1999/45/ЕО и за отмяна наРегламент (ЕИО) № 793/93 на Съвета и Регламент (ЕО) № 1488/94 на Комисията, както и наДиректива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и2000/21/ЕО на Комисията (ОВ L 396, 30.12.2006 г., стр. 1).] 

(5)	С Решение № 768/2008/ЕО на Европейския парламент и на Съвета[footnoteRef:7] се установяват общи принципи и референтни разпоредби, предназначени да се прилагат в секторното законодателство с цел да се създаде последователна основа за преразглеждането на това законодателство. Новата правна уредба за детергентите и повърхностноактивните вещества следва да бъде приведена във възможно най-голяма степен в съответствие с тези общи принципи и референтни разпоредби. [7: 	Решение № 768/2008/ЕО на Европейския парламент и на Съвета от 9 юли 2008 г. относно обща рамка за предлагането на пазара на продукти и за отмяна на Решение 93/465/ЕИО на Съвета (ОВ L 218, 13.8.2008 г., стр. 82).] 



(6)	За да се осигурят правна сигурност и равнопоставени условия на конкуренция за икономическите оператори, определението за детергент следва да обхваща всички продукти, попадащи в обхвата на хармонизирането, в това число новоразработените детергенти, съдържащи преднамерено добавени микроорганизми. В определението следва да бъдат включени и продуктите за почистване на повърхността на плодове и зеленчуци.
(7)	Тъй като повърхностноактивните вещества се продават предимно в сделки между предприятия, за да бъдат използвани в производството на детергенти, не е необходимо по отношение на тях да се прилагат същите изисквания като по отношение на детергентите. Поради това следва да се определят минимални правила за повърхностноактивните вещества, а именно правила относно пълната биоразградимост, минимален набор от информация върху етикета и задължението на икономическите оператори да изготвят техническа документация и да създадат продуктов паспорт.
(8)	Настоящият регламент следва да допълва съществуващите правила, определени в други законодателни инструменти, и не следва да засяга прилагането на съществуващото законодателство на Съюза, свързано с аспекти на защитата на здравето, безопасността и околната среда, които не са обхванати от настоящия регламент. Настоящият регламент следва по-специално да се прилага, без да се засягат Регламент (ЕО) № 1907/2006, Регламент (ЕС) № 528/2012 на Европейския парламент и на Съвета[footnoteRef:8] и Регламент (ЕО) № 1272/2008 на Европейския парламент и на Съвета[footnoteRef:9]. [8: 	Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1).]  [9: 	Регламент (EО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (OВ L 353, 31.12.2008 г., стр. 1).] 



(9)	Повърхностноактивните вещества са повърхностноактивни агенти, които помагат за разграждането на контактната повърхност между водата и маслата или мръсотията. Те са една от основните съставки, използвани в детергентите. Повърхностноактивните вещества обаче биха могли да представляват риск за околната среда при изпускането им в канализационните системи или директно в повърхностните води. За да се предотвратят всякакви неблагоприятни въздействия, които повърхностноактивните вещества могат да имат върху околната среда, е необходимо да се определят изисквания, с които да се осигури, че повърхностноактивните вещества са напълно биоразградими, когато се пускат на пазара самостоятелно и са предназначени за употреба в детергенти или когато са в състава на детергенти.
(9a)	Някои вещества, използвани в детергентите и различни от повърхностноактивните вещества, може да останат в отпадъчните води след употребата и ако не бъдат отстранени от операторите на пречиствателни станции за отпадъчни води чрез скъпоструващи процеси, те се запазват и натрупват в околната среда. За да се улеснят иновациите и да се преодолеят потенциалните рискове за здравето и околната среда, е необходимо да се определи средносрочна цел, която да гарантира, че детергентите като цяло имат присъща биоразградимост. За да се даде време на производителите да адаптират формулациите на продуктите, следва да се предвидят достатъчно дълги преходни периоди, а съответните критерии за изпитване следва да бъдат установени предварително. [Изм. 1]


(10)	Фосфорът е ключова съставка, използвана в детергентите. Въпреки това фосфорът и неговите съединения биха могли да увредятзначително увреждат екосистемите и водната среда, тъй като допринасят за еутрофикацията. За да се осигури допълнително висока степен на опазване на околната среда и да се намали приносът на детергентите за това явление, е необходимо да се установят хармонизирани пределни стойности за съдържанието на фосфати и фосфорни съединения в потребителските перилни детергенти и потребителскитенякои потребителски и индустриални детергенти за автоматични съдомиялни машини. Подобни ограничения не са необходими за други видове детергенти или защото техният принос не е значителен, или защото в момента не са налични подходящи алтернативи.  [Изм. 2]
(11)	През последните години бяха разработени нови почистващи препарати, които съдържат живи микроорганизми като активни съставки. Микроорганизмите имат своя собствена биология и реакция към околната среда. Поради способността им да се размножават, съществува ясна разлика между конвенционалните и съдържащите микроорганизми детергенти. Следователно присъщите опасности и възникващите рискове не са задължително от същото естество като предизвиканите от химикалите, особено по отношение на способността на микроорганизмите да продължават да съществуват и да се размножават в различни среди и да произвеждат набор от различни метаболити и токсини с потенциално токсикологично значение.


(12)	Тъй като микроорганизмите не подлежат на регистрация съгласно Регламент (ЕО) № 1907/2006 или което и да е друго законодателство на Съюза, което изисква от производителите да докажат, че предвидената употреба е безопасна, те следва да се считат за допустими за използване в детергенти единствено доколкото са ясно установени и подкрепени от данни, които да доказват, че използването им е безопасно, и при спазване на специфични изисквания за тяхната безопасност. Поради това следва да бъдат установени хармонизирани правила, уреждащи безопасността на микроорганизмите в детергентите, както и съответните методи за изпитване, с които икономическите оператори да доказват, че тези правила са спазени. Необходими са ограничения по отношение на формата, в който детергентите, съдържащи микроорганизми, се пускат на пазара, когато в състава им са включени сенсибилизиращи съставки. Следователно, за да се гарантира високо ниво на защита на здравето на човека дори за чувствителните лица, детергентите, които съдържат микроорганизми и се пускат на пазара под формата на спрей, следва да се считат за безопасни за употреба в този формат.


(12а)	В съответствие с Директива 2010/63/ЕС на Европейския парламент и на Съвета[footnoteRef:10] е необходимо заместване, намаляване или облекчаване на изпитванията върху животни, за да се прекрати възможно най-скоро използването на животни за изпитване. Поради това пускането на пазара на детергенти и повърхностноактивни вещества, които са били изследвани върху животни, за да се изпълнят изискванията на настоящия регламент, следва да бъде по принцип забранено, като същевременно се гарантира защитата на здравето на човека и се позволява използването на исторически данни. Комисията следва да одобри съответните алтернативни методи за изпитване и дерогации, когато това е целесъобразно, и да насърчава обмена на информация между всички заинтересовани страни, за да подпомогне разработването на методи за изпитване, при които не се използват животни, като вземе предвид приложимото право на Съюза относно защитата на неразкрита търговска информация и относно обществения достъп до информация за околната среда. [Изм. 3] [10: 	Директива 2010/63/ЕС на Европейския парламент и на Съвета от 22 септември 2010 г. относно защитата на животните, използвани за научни цели (ОВ L 276, 20.10.2010 г., стр. 33).] 

(12б)	Използването на твърдението „без изпитвания върху животни“ или подобни твърдения следва да бъде разрешено само ако е доказано, че по време на производството и изпитването за съответствие не са извършвани изпитвания върху животни. По същия начин на производителите следва да бъде разрешено да твърдят, че даден продукт е „вегански“, или да използват подобно твърдение, само ако в производството или при разработването на продукта не са използвани съставки от животински произход като желатин, холестерин или колаген, или странични животински продукти като мед или пчелен восък. [Изм. 4]


(13)	За да се осигури високо ниво на защита на аспектите от обществен интерес и за да се осигури лоялна конкуренция на вътрешния пазар, икономическите оператори следва да носят отговорност за съответствието на детергентите или повърхностноактивните вещества с настоящия регламент във връзка със съответните си роли във веригата на доставка. Когато е целесъобразно, производителите и вносителите следва да провеждат изпитвания на проби от детергентите и повърхностноактивните вещества, които те са предоставили на пазара, за да се защитят здравето и безопасността на потребителите и околната среда.
(14)	Всички икономически оператори, които вземат участие във веригата на доставка и разпространение, следва да предприемат подходящи и ефективни мерки, за да гарантират, че предоставят на пазара на Съюза само детергенти и повърхностноактивни вещества, които са в съответствие с настоящия регламент. Необходимо е да се предвиди ясно и пропорционално разпределение на задълженията, което отговаря на ролята на всеки икономически оператор във веригата на доставка и разпространение. [Изм. 5]


(15)	За да се даде възможност на икономическите оператори да докажат, а на компетентните органи да проверят дали предоставените на пазара детергенти и повърхностноактивни вещества отговарят на изискванията на настоящия регламент, е необходимо да се предвидят процедури за оценяване на съответствието. С Решение № 768/2008/ЕО се определят модули за процедури за оценяване на съответствието, от най-малко ограничителния до модула с най-строги изисквания, съобразно степента на риска и необходимото ниво на безопасност. За да се осигури междусекторна съгласуваност и да се избегнат ad hoc варианти, в Решение № 768/2008/ЕО е посочено, че процедурите за оценяване на съответствието следва да бъдат избирани измежду тези модули.
(15a)	Производителите следва да съхраняват техническата документация, продуктовия паспорт и когато е приложимо, цифровия етикет за период от 10 години след датата, на която на пазара е пуснат последният артикул от партида или модел детергент или повърхностноактивно вещество, обхванати от тази документация, продуктов паспорт или цифров етикет. [Изм. 6]


(16)	Тъй като има подробни познания за процеса на проектиране и производство, производителят е в най-добра позиция да осигури съответствието на детергента или повърхностноактивното вещество с изискванията на настоящия регламент. Поради това производителите следва да носят цялата отговорност за провеждането на процедурата за оценяване на съответствието на детергентите и повърхностноактивните вещества. За оценяването на съответствието на детергентите и повърхностноактивните вещества следва да бъде приложим модул А. Производителите следва също така да съставят техническо досие, с което се доказва съответствието на детергента или повърхностноактивното вещество със съответните правила и методи за изпитване.


(17)	За да се улесни изпълняването на задълженията на производителите съгласно настоящия регламент, на производителите, установени в Съюза, следва да бъде разрешено да определят упълномощен представител, който да изпълнява конкретни задачи от тяхно име. Това определяне на представител следва да бъде валидно само при писмено съгласие от страна на упълномощения представител. Освен това, за да се осигури ясно и пропорционално разпределение на отговорностите между производителя и упълномощения представител, е необходимо да се определи списък със задачи, които производителите следва да имат право да възлагат на упълномощения представител. Освен това, за да се гарантират възможността за прилагане и ефективността на изискванията за надзор на пазара, както и че на пазара на Съюза се пускат само отговарящи на изискванията детергенти и повърхностноактивни вещества, назначаването на упълномощен представител следва да бъде задължително, когато производителят е установен извън Съюза. [Изм. 7]
(18)	С цел да се улесни комуникацията между икономическите оператори, органите за надзор на пазара и потребителите, икономическите оператори следва да посочат като част от своите данни за контакт адрес на уебсайттелефонен номер в допълнение към пощенския и електронния адрес. [Изм. 8]


(19)	За да се гарантират функционирането на вътрешния пазар и постигането на целта за осигуряване на високо ниво на защита на здравето и на опазване на околната среда, е необходимо да се установи, че детергентите и повърхностноактивните вещества от трети държави, въвеждани на пазара на Съюза, също отговарят на настоящия регламент. По-специално е необходимо да се гарантира, че производителите са провели подходящи процедури за оценяване на съответствието по отношение на тези продукти. Необходимо е също така да се определят правила за вносителите, за да се гарантира, че детергентите и повърхностноактивните вещества, които те пускат на пазара, отговарят на тези изисквания, както и че документацията, изготвена от производителите, и, когато е уместно, маркировката „CE“ сае на разположение за проверка от компетентните национални органи. Следва също така да се предвиди вносителите да гарантират, че за тези продукти е налице продуктов паспорт. [Изм. 9]
(20)	Тъй като вносителите играят ключова роля за гарантирането на съответствието на внесените на пазара на Съюза детергенти и повърхностноактивни вещества, когато пускат на пазара детергент или повърхностноактивно вещество, те следва да посочат върху продукта своето име, регистрирано търговско наименование или регистрирана търговска марка, както и своя пощенски и електронен адрес и, когато има такива, електронните средства за комуникация телефонен номер, чрез които може да се осъществи връзка с тях. [Изм. 10]


(21)	Тъй като дистрибуторът предоставя даден детергент или дадено повърхностноактивно вещество на пазара, след като те са били пуснати там от производителя или вносителя, дистрибуторът следва да действа с дължимата грижа по отношение на приложимите изисквания. Дистрибуторът следва също така да гарантира, че боравенето му с детергента или повърхностноактивното вещество не се отразява неблагоприятно на съответствието на детергента или повърхностноактивното вещество с изискванията на настоящия регламент.
(22)	Тъй като дистрибуторите и вносителите са близо до пазара и играят важна роля за гарантиране на съответствието на продуктите, те следва да бъдат включени в изпълнението на задачите по надзор на пазара, осъществявани от компетентните национални органи, и да бъдат готови да участват активно, като предоставят на тези органи цялата необходима информация, свързана със съответния детергент или съответното повърхностноактивно вещество.
(23)	Икономически оператори, които пускат на пазара детергент или повърхностноактивно вещество със своето наименование или търговска марка или изменят детергент или повърхностноактивно вещество по начин, който може да засегне съответствието с настоящия регламент, следва да бъдат смятани за производители и следва да поемат задълженията на производителите. В други случаи икономическите оператори, които само опаковат или преопаковат детергент или повърхностноактивно вещество, които вече са пуснати на пазара от други икономически оператори, следва да могат да докажат, че спазването на изискванията на настоящия регламент не е засегнато, като посочат самоличността си на опаковката и запазят копие от оригиналната информация върху етикета.


(24)	Маркировката „CE“, указваща съответствието на детергента с настоящия регламент, е видимата последица от цялостен процес, включващ оценяване на съответствието в широк смисъл. В Регламент (ЕО) № 765/2008 на Европейския парламент и на Съвета[footnoteRef:11] са установени основните принципи относно маркировката „СЕ“. Посоченият регламент следва да се прилага за детергентите, обхванати от настоящия регламент, за да се гарантира, че продуктите, за които е осигурено свободно движение на стоки в рамките на Съюза, отговарят на изискванията, осигуряващи високо равнище на защита на обществените интереси, като например здравето и околната среда. В съответствие с Регламент (ЕО) № 765/2008 маркировката „СЕ“ следва да бъде единствената маркировка за съответствие, указваща, че продуктът е в съответствие със законодателството на Съюза за хармонизация. [Изм. 11] [11: 	Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и за отмяна на Регламент (ЕИО) № 339/93 (ОВ L 218, 13.8.2008 г., стр. 30).] 

(25)	За да се гарантира високо ниво на защита на здравето на човека, от производителите следва да се изисква да предоставят информационен фиш за съставките за неопасните детергенти. За да се оптимизира ефективността на съответните изисквания и с оглед на системата, свързана със спешни действия от здравен характер, която вече е създадена съгласно Регламент (ЕО) № 1272/2008, производителите следва да поддържат тази информация на разположение на токсикологичните центрове при поискване. [Изм. 12]


(26)	На етикетите се съобщава на потребителите важна информация за употребата, здравето и безопасността, като например наличието на кожни или респираторни сенсибилизатори (напр. аромати, консерванти или ензими, които могат да предизвикат алергия) в детергентите и повърхностноактивните вещества. Чрез предоставяне на информация за съдържанието на тези вещества върху етикетите на детергентите и повърхностноактивните вещества е възможно потребителите с алергии или предразположени към алергии да направят информиран избор и по този начин се намаляват потенциалните реакции, свързани с употребата на детергентите и повърхностноактивните вещества. Следователно е необходимо да се установят изисквания за етикетиране на детергентите и повърхностноактивните вещества. [Изм. 13]
(27)	Тъй като етикетирането на детергентите и повърхностноактивните вещества може да попада в обхвата на множество законодателни актове на Съюза, информацията върху етикетите на детергентите и повърхностноактивните вещества трябва да бъде рационализирана, така че когато върху етикетите на детергентите и повърхностноактивните вещества се изисква подобна информация, произтичаща от различни законодателни актове на Съюза, тази информация да се предоставя само веднъж в съответствие с по-строгите правила. Това, от една страна, ще подобри възможността за четене и разбиране на етикетите на детергентите и повърхностноактивните вещества от крайните ползватели, а от друга ще намали регулаторната тежест за производителите на детергенти и повърхностноактивни вещества.


(28)	Ароматизиращите вещества са органични съединения с характерни, обикновено приятни миризми, които се използват широко в детергентите, но също и в много други продукти като парфюми и други парфюмирани козметични продукти. Тези вещества могат да причинят алергична реакция при контакт, особено при чувствителни лица, дори когато се съдържат в ниски концентрации. Следователно е важно да се предостави информация за наличието в детергентите на индивидуални аромати, които могат да предизвикат алергия, така че чувствителните лица да могат да избегнат контакт с веществото, към което са алергични. Поради това е необходимо да се определят строги изисквания за етикетирането на ароматите, които могат да предизвикат алергия. Наличието на такива вещества обаче би могло също така да породи необходимост от прилагане на изисквания за етикетиране съгласно Регламент (ЕО) № 1272/2008. Поради това следва да се установят специфични изисквания за етикетиране, които да се прилагат само когато не са изпълнени праговете за етикетиране съгласно Регламент (ЕО) № 1272/2008. Това не само ще предотврати ненужната тежест за икономическите оператори, но също така ще гарантира, че крайните ползватели ще получат тази информация, представена по ясен начин, като по този начин ще се осигури високо ниво на защита на здравето на човека дори за чувствителните лица. По отношение на новите изисквания за етикетиране, установени с делегирани актове, следва да се прилагат подходящи преходни периоди. [Изм. 14]


(29)	Необходими са допълнителни изисквания за етикетиране за определени вещества, като например консерванти, за да се гарантира високо ниво на защита на здравето. Поради това изискванията за етикетиране на консервантите следва да обхващат не само тези консерванти, които са преднамерено добавени от производителя в детергента, но и тези, които произтичат от смесите в състава на детергента и които често се наричат „пренесени консерванти“.
(30)	Върху етикета на потребителските перилни детергенти и потребителските детергенти за автоматични съдомиялни машини следва да бъде включена информация за правилното количество детергент, което потребителите трябва да използват, когато извършват почистващи дейности, и по-специално информация за дозировката, за да се предотврати потенциалната прекомерна употреба на детергенти, като по този начин се намали общото количество детергенти и повърхностноактивни вещества, постъпващо в околната среда.


(31)	С помощта на цифровото етикетиране би могло да се усъвършенства предоставянето на информацията върху етикета както чрез избягване на включването на твърде много данни върху физическите етикети, така и чрез осигуряване на възможност за потребителите да разчитат на различни варианти за четене, достъпни само за цифровите формати, като например увеличен шрифт, автоматично търсене, прочитане на текста на глас или превод на други езици. Осигуряването на цифрово етикетиране би могло също така да доведе до по-ефективно управление на задълженията за етикетиране от страна на икономическите оператори чрез улесняване на актуализирането на информацията върху етикетите, намаляване на разходите за етикетиране и предоставяне на достъп на потребителите до по-целенасочена информация. Следователно на икономическите оператори следва да бъде разрешено да предоставят определена информация върху етикета само чрез цифровия етикет при определени условия, за да се гарантира високо ниво на защита на потребителите на детергенти и на околната среда. [Изм. 15]
(31a)	Цифровото етикетиране би могло да повиши четивността, лекотата на използване и разбираемостта на етикетите от потребителите, включително уязвимите потребители и потребителите с увредено зрение. [Изм. 16]


(32)	За да се избегне налагането на ненужна административна тежест на икономическите оператори и тъй като в повечето случаи цифровият етикет само допълва физическия, икономическите оператори следва да могат да решават дали да използват цифрови етикети или да предоставят цялата информация само върху физически етикет. Изборът дали да се предоставя цифров етикет следва да е на производителите и вносителите, които отговарят за предоставянето на точния набор от информация върху етикета. [Изм. 17]
(33)	Цифровото етикетиране може също така да създаде предизвикателства за уязвимите групи от населението, които нямат или имат недостатъчни цифрови умения, и да доведе до задълбочаване на цифровото разделение. Поради тази причина конкретната информация, която се предоставя само в цифров етикет, следва да отразява текущото състояние на цифровизацията на обществото и конкретното положение на потребителите на детергенти, както и наличието на необходимата безжична и друга технологична инфраструктура, позволяваща неограничен достъп до информацията. Освен това цялата информация върху етикета по отношение на защитата на здравето и опазването на околната среда, както ивключително указанията за минимална употреба на детергентите, следва да останат върху физическия етикет, за да се даде възможност на всички крайни ползватели да направят информиран избор, преди да закупят детергента, и да се гарантира безопасното боравене с него. [Изм. 18]


(34)	Въпреки това следва да се направи изключение За детергентите, които се продават на крайните ползватели в съдове за многократно пълнене. За да се използват изцяло не само предимствата на цифровизацията, но и големите ползи за околната среда по отношение на намаляването на опаковките и свързаните с тях отпадъци от опаковки, които се предоставят от практиката на продажба на продукти в съдове за многократно пълнене, следва да се разреши предоставянето в цифров вид нагарантира, че цялата информация върху етикетите е налична в отделен етикет, който следва да бъде прикрепен към опаковката в момента на повторното пълнене. Това следва да включва, с изключение на инструкциите за дозиране на потребителските перилни препарати. [Изм. 19]
(35)	За да се осигурят равнопоставени условия на конкуренция между икономическите оператори, предоставящи детергенти на пазара, и за да се защитят крайните ползватели, следва да се определят общи изисквания за цифровото етикетиране. Например икономическите оператори следва да осигурят безплатен и лесен достъп до цифровите етикети чрез най-много два бутона или щраквания, както и отделяне на задължителната информация върху етикета, изисквана съгласно настоящия регламент, от друга информация. [Изм. 20]


(36)	Като се има предвид настоящото развитие на цифровите умения, икономическите оператори следва също така да предоставят на крайните ползватели информацията върху етикета чрез алтернативни средства, когато ползвателите нямат достъп до цифровия етикет. Това задължение следва да бъде наложено като мярка за безопасност, за да се намалят всички потенциални рискове от липсата на информация върху етикета, по-специално по отношение на детергентите в съдове за многократно пълнене, при които цялата информация може да бъде предоставена с цифров етикет. [Изм. 21]


(37)	Тъй като детергентите имат една и съща употреба и създават едни и същи рискове, независимо от това в каква форма се предлагат на пазара, икономическите оператори, които предоставят на пазара детергенти в съдове за многократно пълнене, следва да гарантират, че те отговарят на същите изисквания като предварително опакованите детергенти. Освен това потребителите следва да получат необходимата информация върху етикета и когато изберат да използват детергенти в съдове за многократно пълнене. Освен това физическият екземпляр на етикета следва винаги да е на видно място в пункта за повторно пълнене. Поради това продажбата на детергенти в съдове за многократно пълнене следва да бъде изрично обхваната от настоящия регламент, за да се гарантират високо ниво на защита на здравето и опазване на околната среда, както и равнопоставени условия на конкуренция за икономическите оператори. За да се подпомогне преходът на Съюза към кръгова икономика, повторната употреба и многократното пълнене на опаковките следва да бъдат насърчавани и популяризирани. Производителите и крайните дистрибутори следва, когато е възможно, да създадат условия и да продължат да развиват възможностите за продажба на детергенти във вид за многократно пълнене в пунктовете за продажба, както и да се стремят да предоставят на потребителите детергенти в други устойчиви форми на продажба, например чрез предоставяне на детергенти в рециклируеми опаковки, които позволяват на потребителите да пълнят тези опаковка в домашни условия, когато това е възможно, като същевременно се гарантира безопасността на потребителите. [Изм. 22]


(38)	Осигуряването на проследимост на даден детергент или на дадено повърхностноактивно вещество по цялата верига на доставка спомага за по-лесния и по-ефективен надзор на пазара. Една ефикасна система за проследимост улеснява задачата на органите за надзор на пазара да проследят икономическите оператори, които са предоставили на пазара детергенти или повърхностноактивни вещества, които не отговарят на изискванията.
(39)	Производителите следва да създадат продуктов паспорт, за да предоставят информация за това дали детергентите и повърхностноактивните вещества отговарят на изискванията на настоящия регламент, както и на изискванията на всички останали законодателни актове, на които трябва да отговарят детергентите или повърхностноактивните вещества. За да се улеснят проверките на детергентите или повърхностноактивните вещества и да се даде възможност на участниците във веригата на доставка и на крайните ползватели да получат достъп до необходимата информация, като например съставки и указания за употреба, информацията в продуктовия паспорт следва да бъде предоставена в цифров вид и по пряко достъпен начин, чрез носител на данни, поставен върху етикета на препарата или повърхностноактивното вещество, неговата опаковка или придружаващата документация. Във връзка с това органите за надзор на пазара, икономическите оператори и крайните ползватели следва да имат незабавен достъп до информация за спазване на изискванията или до друга информация за детергента или повърхностноактивното вещество чрез носителя на данни.


(39a)	За да се избегнат разходи за дружествата и за обществеността, които са несъразмерни с по-широките ползи, продуктовият паспорт следва по подразбиране да бъде специфичен за модела детергент или повърхностноактивно вещество. Когато има съществени промени във формулата или когато има разлики в състава в зависимост от партидата, продуктовият паспорт следва да бъде специфичен за партидата. [Изм. 23]
(40)	За да се избегне дублиране на инвестиции в цифровизиране от всички участници, в това число производителите, органите за надзор на пазара и митническите органи, продуктовият паспорт, създаден съгласно настоящия регламент, следва да бъде напълно оперативно съвместим с продуктовия паспорт, изискван съгласно друго законодателство на Съюза.
(41)	По-специално в Регламент (ЕС) …/… [на Европейския парламент и на Съвета за създаване на рамка за определяне на изискванията за екопроектиране към устойчиви продукти и за отмяна на Директива 2009/125/ЕО] се определят също така изискванията и техническите спецификации за цифров продуктов паспорт, създаването на централен регистър на Комисията, в който да се съхранява информацията от паспорта, и междусистемната връзка на този регистър с митническите ИТ системи. В средносрочен план в обхвата на посочения регламент могат да бъдат включени детергентите или повърхностноактивните вещества, като по този начин ще се изисква цифров продуктов паспорт за тях.


(42)	Следователно продуктовият паспорт за детергентите и повърхностноактивните вещества, създаден съгласно настоящия регламент, следва да отговаря на същите изисквания и технически елементи като определените в Регламент (ЕС) …/… относно изискванията за екопроектиране към устойчиви продукти, включително на посочените в него технически, семантични и организационни аспекти на комуникацията от край до край и предаването на данни.
(43)	Когато друго законодателство на Съюза, приложимо за детергентите или повърхностноактивните вещества, изисква продуктов паспорт, следва да бъде наличенсе изисква един продуктов паспорт за детергентите и повърхностноактивните вещества, съдържащ информацията, изисквана съгласно настоящия регламент и другото законодателство на Съюза. Освен това изискванията за техническото проектиране на продуктовия паспорт за детергенти и повърхностноактивни вещества следва да бъдат съвместими с отделни критерии за техническо проектиране, предвидени в други законодателни актове на Съюза. [Изм. 24]
(44)	От решаващо значение е както на производителите, така и на потребителите да стане ясно, че чрез създаването на продуктов паспорт за детергент или повърхностноактивно вещество и, където е уместно, чрез поставяне на маркировката „CE“ производителят декларира, че детергентът или повърхностноактивното вещество е в съответствие с всички приложими изисквания и че производителят поема пълна отговорност за това. [Изм. 25]


(45)	Когато определена информация се предоставя само в цифров вид, е необходимо да се изясни, че тази информация трябва да бъде предоставена отделно и да бъде ясно разграничена една от друга, но чрез един носител на данни. Това ще улесни работата на органите за надзор на пазара и също така ще осигури яснота на крайните ползватели по отношение на различните части от информацията, които са достъпни за тях в цифров формат. [Изм. 26]
(46)	По отношение на детергентите и повърхностноактивните вещества се прилага глава VII от Регламент (ЕС) 2019/1020 на Европейския парламент и на Съвета[footnoteRef:12], с която се установяват правилата за контрол върху продуктите, въвеждани на пазара на Съюза. Органите, отговарящи за този контрол, които в почти всички държави членки са митническите органи, трябва да го осъществяват въз основа на анализ на риска, както е посочено в членове 46 и 47 от Регламент (ЕС) № 952/2013 на Европейския парламент и на Съвета[footnoteRef:13], в законодателните актове за неговото прилагане и в съответните насоки. Следователно с настоящия регламент не следва да се променят по какъвто и да е начин глава VII от Регламент (ЕС) 2019/1020 и начинът, по който органите, отговарящи за контрола на продуктите, въвеждани на пазара на Съюза, се организират и изпълняват своите дейности. [12: 	Регламент (ЕС) 2019/1020 на Европейския парламент и на Съвета от 20 юни 2019 г. относно надзора на пазара и съответствието на продуктите и за изменение на Директива 2004/42/ЕО и регламенти (ЕО) № 765/2008 и (ЕС) № 305/2011 (ОВ L 169, 25.6.2019 г., стр. 1).]  [13: 	Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).] 



(47)	В допълнение към рамката за контрол, установена с глава VII от Регламент (ЕС) 2019/1020, митническите органи следва да могат автоматично да проверяват дали съществува продуктов паспорт за внасяните детергенти и повърхностноактивни вещества, по отношение на които се прилага настоящият регламент, с цел да се засили контролът по външните граници на Съюза и да се предотврати въвеждането на пазара на Съюза на детергенти и повърхностноактивни вещества, които не отговарят на изискванията.
(48)	Когато детергенти и повърхностноактивни вещества, идващи от трети държави, се представят за допускане за свободно обращение, митниците следва да гарантират, че номерът на продуктовия паспорт е предоставен на митническите органи от икономическия оператор и че този номер съответства на единен идентификационен код на продукта, който се съхранява в регистъра на продуктовите паспорти, създаден от Комисията съгласно [член 12 от Регламент (ЕС) …/… относно екопроектирането на устойчиви продукти].  Междусистемната връзка между този регистър и митническата ИТ система, предвидена в [член 13 от Регламент (ЕС) …/… относно екопроектирането на устойчиви продукти], следва да позволява автоматична проверка на продуктовия паспорт, представен на митницата за този детергент или за това повърхностно активно вещество, за да се гарантира, че за свободно обращение се допускат само детергенти и повърхностноактивни вещества с валидно позоваване на единен идентификационен код на продукта , включен в регистъра.


(49)	Когато в регистъра на продуктовите паспорти, създаден съгласно [член 12 от Регламент (ЕС) …/… относно екопроектирането на устойчиви продукти], се съхранява друга информация в допълнение към единния идентификационен код на продукта, Комисията следва да може да предвиди в делегиран акт, че на митническите органи е позволено да проверяват съгласуваността между тази допълнителна информация и информацията, предоставена от икономическия оператор на митниците, с цел да се подобри съответствието на детергентите и повърхностноактивните вещества, поставени под митнически режим на допускане за свободно обращение с настоящия регламент.
(50)	Чрез информацията, включена в продуктовия паспорт, може да се подобри и улесни управлението на риска от страна на митническите органи и да се осигури по-добра насоченост на контрола на външните граници на Съюза. Поради това митническите органи следва да могат да извличат и използват информацията, включена в продуктовия паспорт и свързания регистър, за изпълнение на задачите си съгласно законодателството на Съюза, включително за управление на риска в съответствие с Регламент (ЕС) № 952/2013.


(51)	Целесъобразно е да се предвиди публикуването на известие в Официален вестник на Европейския съюз, в което се посочва датата, на която започва да функционира междусистемната връзка между регистъра и системата на ЕС „Митническо обслужване на едно гише: обмен на сертификати“, посочена в [член 13 от Регламент (ЕС) …/… относно екопроектирането на устойчиви продукти], за да се улесни публичният достъп до тази информация.
(52)	Автоматичната проверка от страна на митниците на номерата на продуктовите паспорти на детергенти и повърхностноактивни вещества, въвеждани на пазара на Съюза, не следва да замества или променя отговорностите на органите за надзор на пазара, а само да допълва цялостната рамка за контрол на продуктите, въвеждани на пазара на Съюза. В съответствие с Регламент (ЕС) 2019/1020 органите за надзор на пазара следва да извършват проверки на информацията, съдържаща се в продуктовите паспорти, проверки на продуктите на пазара, както и — в случай на спиране на допускането за свободно обращение от органите, определени да извършват контрол по външните граници на Съюза — да определят съответствието на продуктите и сериозните рискове, произтичащи от тях, съгласно глава VII от Регламент (ЕС) 2019/1020.


(53)	Надзорът на пазара е основно средство, доколкото осигурява правилно и еднакво прилагане на законодателството на Съюза. В Регламент (ЕС) 2019/1020 е предвидена рамката за надзор на пазара на продуктите, по отношение на които се прилага законодателството на Съюза за хармонизация. Следователно държавите членки следва да организират и осъществяват надзор на пазара на детергенти и повърхностноактивни вещества в съответствие с посочения регламент.
(54)	Регламент (ЕС) 2019/1020 вече се прилага по отношение на детергентите и повърхностноактивните вещества, тъй като Регламент (ЕО) № 648/2004 е включен в приложение I към него. Въпреки това, за да се осигури правна сигурност, е необходимо да се изясни, че правилата относно надзора на вътрешния пазар и контрола на продуктите, въвеждани на вътрешния пазар, предвидени в Регламент (ЕС) 2019/1020, се прилагат и по отношение на детергентите и повърхностноактивните вещества, обхванати от настоящия регламент. Настоящият регламент не следва да възпрепятства държавите членки да избират компетентните органи, които да изпълняват тези задачи. Следователно Регламент (ЕС) 2019/1020 следва да бъде изменен, за да се включи препратка към настоящия регламент.


(55)	В Регламент (ЕО) № 648/2004 е предвидена предпазна процедура, с която се предоставя възможност на Комисията да прецени доколко е оправдана дадена мярка, предприета от държава членка по отношение на детергенти и повърхностноактивни вещества, за които е преценено, че представляват риск. С цел повишаване на прозрачността и намаляване на времето за обработка е необходимо усъвършенстване на предходната предпазна процедура, за да може тя да се прилага по-ефикасно и да се ползва експертният опит, с който разполагат държавите членки. Предишната система следва да бъде заменена с процедура, при която заинтересованите страни да бъдат информирани за необходимите мерки по отношение на детергентите и повърхностноактивните вещества, представляващи риск за здравето или околната среда. На органите за надзор на пазара следва да е позволено да предприемат действия на по-ранен етап по отношение на такива детергенти и повърхностноактивни вещества в сътрудничество със съответните икономически оператори. Комисията следва посредством актове за изпълнение и, предвид техния специален и технически характер, без да прилага Регламент (ЕС) № 182/2011, да установява дали дадена национална мярка по отношение на детергент или повърхностноактивно вещество, които представляват риск, е оправдана.


(56)	Опитът с Регламент (ЕО) № 648/2004 показа, че детергентите и повърхностноактивните вещества, които са в съответствие с приложимите изисквания, в определени случаи представляват риск за здравето или околната среда. Следва да се предвидят разпоредби, за да се гарантира, че органите за надзор на пазара предприемат действия по отношение на всеки детергент или всяко повърхностноактивно вещество, представляващи риск за здравето или околната среда, дори когато те са в съответствие със законовите изисквания. Комисията следва посредством актове за изпълнение и, предвид техния специален и технически характер, без да прилага Регламент (ЕС) № 182/2011, да установи дали е оправдана дадена национална мярка по отношение на отговарящи на изискванията детергенти или повърхностноактивни вещества, за които държава членка е установила, че представляват риск за здравето и безопасността на хората или за околната среда.


(57)	С цел да се вземат под внимание техническият и научният напредък или новите научни доказателства и степента на цифрова подготвеност, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз във връзка с по-нататъшното допълване на общите изисквания по отношение на цифровото етикетиране; изменянето на списъка на информацията върху етикета, която може да се предоставя само в цифров формат; изменянето на пределните стойности на ароматите, които могат да предизвикат алергия, когато съгласно Регламент (ЕО) № 1223/2009 са установени индивидуални основани на риска допустими концентрации за предизвикващи алергии аромати; изменянето на съществуващите изисквания за биоразградимост с цел определяне на изисквания за биоразградимост на веществата и смесите, различни от повърхностноактивни вещества в детергенти (включително капсули с детергенти), когато нови научни доказателства налагат това; и изменянето на приложения I—VII. На Комисията следва също така да се предостави правомощието да изменя конкретната информация, която следва да бъде включена в продуктовия паспорт, както и информацията, която трябва да бъде включена в регистъра на Комисията. Освен това на Комисията следва да се предостави правомощието да допълва настоящия регламент, като определя допълнителната информация, съхранявана в регистъра, която да бъде контролирана от митническите органи. Освен това, за да се улесни работата на митническите органи по отношение на детергентите и повърхностноактивните вещества и на изискванията, определени в настоящия регламент, на Комисията следва да се предостави правомощието да приема делегирани актове за изменение на настоящия регламент, като предвижда приложение, съдържащо списък на кодовете по Комбинираната номенклатура, посочени в приложение I към Регламент (ЕИО) № 2658/87, и продуктови описания на детергенти и повърхностноактивни вещества, както и като актуализира посоченото приложение.


(58)	Когато приема делегирани актове съгласно настоящия регламент, от особено значение е Комисията да проведе подходящи консултации по време на подготвителната си работа, включително на експертно равнище, и тези консултации да се провеждат в съответствие с принципите, залегнали в Междуинституционалното споразумение от 13 април 2016 г. за по-добро законотворчество[footnoteRef:14]. По-специално, с цел осигуряване на равно участие при подготовката на делегираните актове, Европейският парламент и Съветът получават всички документи едновременно с експертите от държавите членки, като техните експерти получават систематично достъп до заседанията на експертните групи на Комисията, занимаващи се с подготовката на делегираните актове. [14: 	ОВ L 123, 12.5.2016 г., стр. 1.] 

(59)	За да се осигурят еднакви условия за прилагане на настоящия регламент, на Комисията следва да бъдат предоставени изпълнителни правомощия да установява подробни технически изисквания към продуктовия паспорт за детергентите и повърхностноактивните вещества. Тези правомощия следва да бъдат упражнявани в съответствие с Регламент (ЕС) №182 /2011 на Европейския парламент и на Съвета[footnoteRef:15]. [15: 	Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).] 



(60)	С оглед на необходимостта да се гарантира високо ниво на защита на здравето на човека и на опазване на околната среда и необходимостта да се вземат предвид новите развития, основаващи се на научни факти, Комисията следва да представи на Европейския парламент и на Съвета доклад относно прилагането на настоящия регламент. В своя доклад Комисията следва да оцени inter alia дали настоящият регламент постига целите си, като вземе предвид въздействието върху малките и средните предприятия. [Изм. 27]
(61)	За да се осигури високо ниво на защита на здравето и на опазване на околната среда, да се насърчат иновациите и да се повиши конкурентоспособността, Комисията следва да направи оценка на изискванията за безопасност на детергентите, съдържащи микроорганизми, и на възможността да се разреши използването на нови микроорганизми или щамове на микроорганизми в детергентите или да се ограничи присъствието им, когато е необходимо. [Изм. 28]
(61a)	За да се улесни преходът към изцяло кръгова икономика, Комисията следва да направи оценка на въвеждането на цели за устойчиви възобновяеми суровини и рециклирано съдържание за детергентите. [Изм. 29]


(62)	С настоящия регламент се въвежда възможността за предоставяне на всички или на част от задължителните изисквания за етикетиране само в цифрови етикети в определени ситуации и се изисква създаването на цифров продуктов паспорт за детергентите и повърхностноактивните вещества. Следователно е необходимо да се предвиди достатъчно време, за да могат икономическите оператори да изпълнят задълженията си по настоящия регламент, държавите членки да създадат административната инфраструктура, необходима за прилагането му, и Комисията да подготви прилагането на техническите изисквания за продуктовия паспорт. Поради това началото на прилагането на настоящия регламент следва да се отложи до дата, на която е разумно да се очаква, че тези подготвителни дейности ще бъдат приключени.
(63)	За да се осигури правна сигурност и да се предотврати разхищаването, икономическите оператори трябва да могат да продават запасите, които са или във веригата на разпространение, или на склад към началната дата на прилагане на настоящия регламент. Следователно е необходимо да се предвидят преходни разпоредби, с които се позволява предоставянето на пазара на детергенти и повърхностноактивни вещества, които са били пуснати на пазара в съответствие с Регламент (ЕО) № 648/2004 преди началната дата на прилагане на настоящия регламент, без да трябва тези продукти да отговарят на изискванията за продуктите, определени в настоящия регламент.  Следователно дистрибуторите следва да могат да доставят детергенти и повърхностноактивни вещества, които са били пуснати на пазара, а именно запаси, които вече са налични във веригата на разпространение преди началната дата на прилагане на настоящия регламент.


(64)	Следва също така да се въведат преходни разпоредби, с които се позволява пускането на пазара на детергенти и повърхностноактивни вещества, които към началната дата на прилагане на настоящия регламент все още не са във веригата на разпространение, без да трябва тези продукти да отговарят на изискванията, определени в настоящия регламент, при условие че към момента на пускането им на пазара те все още са в съответствие с Регламент (ЕО) № 648/2004. Следователно дистрибуторите следва да могат да пускат на пазара детергенти и повърхностноактивни вещества, а именно запаси, които все още не са във веригата на разпространение след началната дата на прилагане на настоящия регламент.
(65)	Доколкото целта на настоящия регламент, а именно да се гарантира функционирането на вътрешния пазар, като същевременно се създадат условия детергентите и повърхностноактивните вещества, които са пуснати на пазара, да отговарят на изискванията, предвиждащи високо равнище на защита на здравето и на опазване на околната среда, не може да бъде постигната в достатъчна степен от държавите членки, а поради мащаба и последиците си може да бъде по-добре постигната на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящият регламент не надхвърля необходимото за постигането на тази цел,
ПРИЕХА НАСТОЯЩИЯ РЕГЛАМЕНТ:


ГЛАВА I 
ОБЩИ РАЗПОРЕДБИ
Член 1
Предмет
1.	Настоящият регламент определя правилата за свободното движение в рамките на вътрешния пазар на детергенти и на повърхностноактивни вещества, като същевременно осигурява висока степен на защита на здравето и на опазване на околната среда.
2.	Настоящият регламент не засяга прилагането на следните правни актове:
а)	Регламент (ЕО) № 1907/2006 на Европейския парламент и на Съвета[footnoteRef:16]; [16: 	Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стp. 1).] 

б)	Регламент (ЕО) № 1272/2008 на Европейския парламент и на Съвета[footnoteRef:17]; [17: 	Регламент (EО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (OВ L 353, 31.12.2008 г., стр. 1).] 

в)	Регламент (ЕС) № 528/2012 на Европейския парламент и на Съвета[footnoteRef:18]. [18: 	Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1).] 



Член 2
Определения
За целите на настоящия регламент се прилагат следните определения:
1)	„детергент“ означава всяко от следните:
-	вещество, смес или микроорганизъм, или два или повече такива материала в комбинация, предназначени за почистване на тъкани, домакински съдове или повърхности;
-	смес, предназначена за накисване (предпране), за изплакване или за избелване на тъкани или домакински съдове;
-	смес, предназначена да променя усещането при допир или миризмата на тъканите при процесите, които допълват прането на тъкани; [Изм. 30]
2)	„потребителски перилен детергент“ означава детергент, предназначен за пране, пуснат на пазара за употреба от непрофесионалисти, включително в обществени перални;
3)	„потребителски детергент за автоматични съдомиялни машини“ означава детергент, пуснат на пазара за употреба в автоматични съдомиялни машини от непрофесионалисти;


3а)	„продукт за почистване на твърди повърхности“ означава всеки универсален почистващ препарат, препарат за почистване на кухни, препарат за почистване на прозорци или санитарен препарат; [Изм. 31]
3б)	„потребителски детергент за ръчно миене на съдове“ означава детергент, използван за ръчно миене на съдове, прибори за хранене и други кухненски прибори, който е пуснат на пазара за употреба от непрофесионални потребители; [Изм. 32]
3в)	„перилен детергент за промишлени и учрежденски цели“ означава детергент за пране, пуснат на пазара за употреба от специализиран персонал извън домакинството; [Изм. 33]
3г)	„детергент за автоматични съдомиялни машини за промишлени и учрежденски цели“ означава детергент, пуснат на пазара за употреба от специализиран персонал в автоматични съдомиялни машини извън домакинството; [Изм. 34]
4)	„детергент, съдържащ микроорганизми“ означава детергент, в който преднамерено са добавени един или повече микроорганизми, или самостоятелно, или чрез един от компонентите на детергента;


5)	„професионален детергент“ означава детергент за миене и почистване, употребяван извън домакинството от специализиран персонал, използващ специфични продукти;
6)	„почистване“ означава процесът, чрез който нежелано отлагане се отделя от субстрат или в рамките на субстрат и се привежда в разтворено или диспергирано състояние, включително чрез използването на микроорганизми; [Изм. 35]
7)	„вещество“ означава вещество съгласно определението в член 3, точка 1 от Регламент (ЕО) № 1907/2006;
8)	„смес“ означава смес съгласно определението в член 3, точка 2 от Регламент (ЕО) № 1907/2006;
9)	„микроорганизъм“ означава микроорганизъм съгласно определението в член 3, параграф 1, буква б) от Регламент (ЕС) № 528/2012;
10)	„генетично модифицирани микроорганизми“ означава микроорганизми, в които генетичният материал е бил променен с помощта на генна или клетъчна технология или по друг начин, който не се среща естествено чрез чифтосване или естествена рекомбинация;


11)	„повърхностноактивно вещество“ означава всяко органично вещество или смес, което (която) притежава повърхностноактивни свойства и се състои от една или няколко хидрофилни групи и от една или няколко хидрофобни групи от такова естество и с такъв размер, че е в състояние да извършва всички изброени по-долу действия:
-	да намали повърхностното налягане на водата под 45 mN/m;
-	да образува мономолекулни слоеве с покривен или адсорбиращ ефект на контактната повърхност между водата и въздуха;
-	да образува емулсии и/или микроемулсии, и/или мицели;
-	да позволява адсорбцията на контактната повърхност между водата и твърдите тела;
12)	„крайно биоразграждане в аеробни условия“ означава степента на биохимично разграждане, получена когато вещество или смес е напълно разградено(а) чрез микроорганизми при наличие на кислород, в резултат на което то (тя) се разлага на въглероден диоксид, вода и минерални соли на всеки от другите налични елементи, която се измерва по методите за изпитване, изброени в приложение I, и на нови клетъчни микробни компоненти;
13)	„предоставяне на пазара“ означава всяка доставка за разпространение, потребление или употреба на пазара на Съюза в процеса на търговска дейност, срещу заплащане или безплатно;


14)	„пускане на пазара“ означава предоставяне за пръв път на пазара на Съюза;
15)	„производител“ означава всяко физическо или юридическото лице, което произвежда или възлага проектирането или производството на детергент или повърхностноактивно вещество и пуска този детергент или това повърхностноактивно вещество на пазара под своето наименование или търговска марка;
16)	„упълномощен представител“ означава всяко физическо или юридическо лице, установено в Съюза, което е упълномощено писмено от производител да действа от негово име във връзка с определени задачи;
17)	„вносител“ означава всяко физическо или юридическо лице, установено в Съюза, което пуска на пазара на Съюза детергент или повърхностноактивно вещество от трета държава;
18)	„дистрибутор“ означава всяко физическо или юридическо лице във веригата на доставка, различно от производителя или вносителя, което предоставя детергент или повърхностноактивно вещество на пазара;
19)	„икономически оператор“ означава производителят, упълномощеният представител, вносителят или дистрибуторът;


20)	„надзор на пазара“ означава извършените дейности и предприетите мерки от органите за надзор на пазара с цел да се гарантира, че продуктите съответстват на изискванията, определени в настоящия регламент и в друго приложимо законодателство на Съюза за хармонизация, и да се осигури защитата на обществения интерес, обхванат от това законодателство; [Изм. 36]
21)	„орган за надзор на пазара“ означава орган за надзор на пазара съгласно определението в член 3, точка 4 от Регламент (ЕС) 2019/1020, който отговаря за организирането и извършването на надзор на пазара на територията на тази държава членка; [Изм. 37]
22)	„изземване“ означава изземване съгласно определението в член 3, точка 22 от Регламент (ЕС) 2019/1020;
23)	„изтегляне“ означава изтегляне съгласно определението в член 3, точка 23 от Регламент (ЕС) 2019/1020;
24)	маркировка „СЕ“ означава маркировка, чрез която производителят указва, че детергентът е в съответствие с приложимите изисквания, установени в законодателството на Съюза за хармонизация, предвиждащо нейното нанасяне; [Изм. 38]
25)	„коригиращи меркикоригиращо действие“ означава действиядействие съгласно определението в член 3, точка 16 от Регламент (ЕС) № 2019/1020[footnoteRef:19]; [Изм. 39] [19: 	Регламент (ЕС) 2019/1020 на Европейския парламент и на Съвета от 20 юни 2019 г. относно надзора на пазара и съответствието на продуктите и за изменение на Директива 2004/42/ЕО и регламенти (ЕО) № 765/2008 и (ЕС) № 305/2011 (ОВ L 169, 25.6.2019 г., стр. 1).] 



26)	„допускане за свободно обращение“ означава процедурата, определена в член 201 от Регламент (ЕС) № 952/2013;
27)	„носител на данни“ означава символ на линеен баркод, двуизмерен символ или друг носител за автоматично събиране на данни за идентифициране, който може да бъде прочетен от устройство;
28)	„единен идентификационен код на продукта“ означава уникален низ от знаци, който позволява за идентифициране на даден продукт, като той дава също и дава възможност за интернет връзкаелектронна препратка към продуктовия паспорт; [Изм. 40]
29)	„единен идентификационен код на оператора“ означава уникален низ от знаци за идентифициране на икономическите оператори, участващиучастниците във веригата на стойността на продуктите; [Изм. 41]
30)	„митнически органи“ означава митнически органи съгласно определението в член 5, точка 1 от Регламент (ЕС) № 952/2013;
31)	„електронна система на Европейския съюз за митническо обслужване на едно гише: обмен на сертификати“ означава системата, посочена в член 4 от Регламент (ЕС) 2022/2399 на Европейския парламент и на Съвета[footnoteRef:20]; [20: 	Регламент (ЕС) 2022/2399 на Европейския парламент и на Съвета от 23 ноември 2022 г. за създаване на среда на Европейския съюз за митническо обслужване на едно гише и за изменение на Регламент (ЕС) № 952/2013 (ОВ L 317, 9.12.2022 г., стр. 1).] 



32)	„индивидуална опаковка“ означава опаковка, в която детергентът или повърхностноактивното вещество се предлага на пазара и която е предназначена да придружава съдържанието до мястото на употреба;
33)	„повторно пълнене“ означава операцията, при която детергентът сепотребител или професионален потребител пълни в магазина от голям контейнер в собствената опаковка с детергент, предлаган от доставчик в хода на търговска дейност, срещу заплащане или безплатнона крайния ползвател ръчно или чрез автоматично или полуавтоматично оборудване; [Изм. 42]
34)	„партида“ означава определено количество готови продукти, което отговаря на следните условия:
-	произвежда се в един производствен процес или в серия от процеси по време на един и същ производствен цикъл;
-	предназначено е да има еднакъв състав, когато се изпитва в съответствие с едни и същи методи за изпитване; и
-	е ясно обозначено с номер на типа, номер на партидата или друг елемент, позволяващ неговото идентифициране;


34a)	„модел“ означава група детергенти или повърхностноактивни вещества, които отговарят на следните условия:
-	за тях отговаря един и същ производител;
-	те имат едно и също съдържание в съответствие с част А от приложение V и са произведени чрез едни и същи производствени процеси;
-	те трябва да имат еднакъв състав, ако се изпитват чрез едни и същи методи за изпитване; както и
[bookmark: _GoBack]-	те са ясно обозначени с номер на типа или друг елемент, който позволява тяхното идентифициране; [Изм. 43]
35)	„краен ползвател“ означава всяко физическо или юридическо лице, пребиваващо или установено в Съюза, на което даден детергент или дадено повърхностноактивно вещество е бил(о) предоставен(о) било то като на потребител, извън всякаква търговска или стопанска дейност, занаят или професия, или като на професионален краен ползвател в процеса на неговите промишлени или професионални дейности.


ГЛАВА II
ИЗИСКВАНИЯ КЪМ ПРОДУКТИТЕ
Член 3
Свободно движение
1.	Детергентите и повърхностноактивните вещества могат да се пускат на пазара само ако са в съответствие с настоящия регламент.
2.	Държавите-членки не забраняват, ограничават или възпрепятстват пускането на пазара на детергенти или повърхностноактивни вещества, които са в съответствие с настоящия регламент.
Член 4
Биоразградимост 
1.	Детергентите и повърхностноактивните вещества трябва да отговарят на изискванията за биоразградимост, посочени в приложение I.
2.	Параграф 1 не се прилага по отношение на повърхностноактивните вещества, които са активни вещества според определението в член 3, параграф 1, буква в) от Регламент (ЕС) № 528/2012 и които се използват като дезинфектанти, когато отговарят на някое от следните условия: [Изм. 44]


а)	повърхностноактивните вещества, които сате са включени в списъка на Съюза на одобрените активни вещества по смисъла на член 3, посочен в член 9, параграф 1, буква в)2 от Регламент (ЕС) № 528/2012 и които се използват като дезинфектанти, когато отговарят на някое от следните условия:; [Изм. 45]
i)	повърхностноактивното вещество е включено в списък на Съюза на одобрените активни вещества, посочен в член 9, параграф 2 от Регламент (ЕС) № 528/2012; [Изм. 46]
ii)	повърхностноактивното вещество е включено в програмата за преглед съгласно Делегиран регламент (ЕС) № 1062/2014 на Комисията[footnoteRef:21]; [Изм. 47] [21: 	Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).] 

б)	повърхностноактивните вещества, които са съставки на биоциди, одобрени в съответствие сте са включени в програмата за преглед съгласно Делегиран регламент (ЕС) № 528/20121062/2014 на Комисията[footnoteRef:22]; [Изм. 48] [22: 	Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).] 

в)	повърхностноактивните вещества, коитоте са съставки на биоциди и които могат да бъдат предоставяни на пазара в съответствие с член 89, параграф 255 от Регламент (ЕС) № 528/2012. [Изм. 49]


2а.	В срок до... [4 години от влизането в сила на делегирания акт, приет в съответствие с втора алинея] органичните съставки на детергентите, различни от повърхностноактивните вещества, следва да имат присъща биоразградимост.
В срок до ... [2 години от датата на влизане в сила на настоящия регламент] Комисията приема делегирани актове в съответствие с член 27 за допълване на приложение I с критерии за присъща биоразградимост и методи за изпитване за съставки, различни от повърхностноактивните вещества.
Когато е необходимо, на Комисията се предоставя правомощието да приема делегирани актове в съответствие с член 27, за да разреши употребата на вещества в детергентите, които не отговарят на критериите за биоразградимост, установени в съответствие с приложение I.
Когато приема делегираните актове в съответствие с втора и трета алинея, Комисията взема предвид производствените практики, наличието на технически и икономически осъществими алтернативи, въздействието върху малките и средните предприятия и въздействието върху здравето и околната среда. [Изм. 50]


2б.	В срок до... [2 години от влизането в сила на делегирания акт, приет в съответствие с втора алинея] водоразтворимият слой около детергентите следва да бъде разградим.
В срок до... [18 месеца от датата на влизане в сила на настоящия регламент] Комисията приема делегирани актове в съответствие с член 27, допълващи приложение I с критерии и методи за изпитване за биоразградимост на водоразтворимия слой около детергентите. [Изм. 51]
Член 5
Детергенти, съдържащи микроорганизми
Детергентите, съдържащи микроорганизми, трябва да отговарят на изискванията, посочени в приложение II.


Член 6
Ограничения по отношение на съдържанието на фосфати и други фосфорни съединения 
Детергентите, включени в списъка в приложение III, трябва да отговарят на ограниченията по отношение на съдържанието на фосфати и други фосфорни съединения, определени в това приложение.
Първият параграф не се прилага за детергенти, които са промишлени биоциди по смисъла на Регламент (ЕС) № 528/2012 или медицински изделия по смисъла на Регламент (ЕС) № 2017/745[footnoteRef:23]. [Изм. 52] [23: 	Регламент (ЕС) 2017/745 на Европейския парламент и на Съвета от 5 април 2017 г. за медицинските изделия, за изменение на Директива 2001/83/ЕО, Регламент (ЕО) № 178/2002 и Регламент (ЕО) № 1223/2009 и за отмяна на директиви 90/385/ЕИО и 93/42/ЕИО на Съвета (ОВ L 117, 5.5.2017 г., стр. 1).] 

Непреднамереното наличие на фосфати и други фосфорни съединения в повърхностноактивните вещества и детергентите, което се дължи на примеси в съставките, на производствения процес или съхранението, или на прехвърлянето от опаковката, се допуска, ако е технически неизбежно при добрата производствена практика и ако тези повърхностноактивни вещества и детергенти са безопасни въпреки това наличие. [Изм. 53]


Член 6a
Изпитвания върху животни
1.	Безопасността на детергентите и повърхностноактивните вещества и съответствието с настоящия регламент се установяват чрез прилагането на нови методи, одобрени и приети на равнището на Съюза, при които не се използват животни.
2.	Без да се засягат общите задължения съгласно член 1, параграф 1, забранява се следното:
а)	пускането на пазара на детергенти и повърхностноактивни вещества, когато крайната формулация, съставките или комбинациите от съставки са били изследвани върху животни, за да се изпълнят изискванията на настоящия регламент;
б)	извършването в рамките на Съюза на изпитване върху животни на готови детергенти и повърхностноактивни вещества, съставки или комбинации от съставки, за да се изпълнят изискванията на настоящия регламент.


3.	Параграфи 1 и 2 се прилагат, без да се засяга съответното законодателство на Съюза, и не ограничават използването на данни, получени преди ... [датата на влизане в сила на настоящия регламент].
4.	При изключителни обстоятелства, когато възникнат опасения относно безопасността на дадена съставка на детергент, Комисията може да приеме решение, с което да предостави дерогация от параграфи 1 и 2. Комисията може да действа по собствена инициатива или въз основа на мотивирано искане от икономически оператор или държава членка.
Когато Комисията действа въз основа на мотивирано искане от икономически оператор или държава членка, в искането се съдържа оценка на ситуацията и се посочват необходимите мерки. Въз основа на това Комисията може, след консултация със съответния научен комитет, агенция или орган, да приеме решение за разрешаване на дерогацията.
В това решение се определят условията, свързани с тази дерогация, по отношение на конкретните цели, продължителността и отчитането на резултатите. Дерогация се предоставя само когато:


а)	съставката е в широка употреба и не може да бъде заменена с друга съставка, годна за осъществяване на същата функция;
б)	проблемът, свързан със здравето на човека, е подкрепен с доказателства, а необходимостта да се проведат изпитвания върху животни е обоснована и придружена от подробен изследователски протокол като основа за оценката. [Изм. 54]
ГЛАВА III
ЗАДЪЛЖЕНИЯ НА ИКОНОМИЧЕСКИТЕ ОПЕРАТОРИ
Член 7
Задължения на производителите
1.	Когато пускат на пазара детергенти или повърхностноактивни вещества, производителите гарантират, че тези детергенти или повърхностноактивни вещества са проектирани и произведени в съответствие с настоящия регламент.
2.	Производителите изготвят техническата документация, посочена в приложение IV, и прилагат процедурата за оценяване на съответствието, посочена в това приложение.


Когато съответствието на детергент или повърхностноактивно вещество с приложимите изисквания е доказано посредством процедурата, посочена в първа алинея, производителите:
а)	създават продуктов паспорт в съответствие с член 18,
б)	осигуряват отпечатването или поставянето по друг начин на носителя на данни върху етикета или върху опаковката на детергента или повърхностноактивното вещество по видим и четлив начин в съответствие с член 18, параграф 3,
в)	когато е подходящо, нанасят маркировката „СЕ“ в съответствие с член 14; [Изм. 55]
г)	преди да пуснат на пазара детергенти или повърхностноактивни вещества, производителите включват номера на продуктовия паспорт в регистъра, посочен в член 20, параграф 1.
3.	Производителите съхраняват и когато е необходимо, актуализират техническата документация и паспорта на продукта в продължение на 10 години след пускането на пазара на детергента или повърхностноактивното вещество, обхванати от посочената документация или от посочения паспорт на продукта. [Изм. 56]


4.	Производителите гарантират, че са налице процедури, чрез които се осигурява съответствие на серийното производство. Промените в проекта или характеристиките на продукта и промените в методите за изпитване, чрез позоваване на които е декларирано съответствие на продукта, трябва да бъдат взети предвид по подходящ начин.
Когато се счита за целесъобразно предвид въздействието на даден детергент или дадено повърхностноактивно вещество или предвид рисковете, свързани с него, производителите провеждат изпитвания на тези детергенти или повърхностноактивни вещества, провеждат разследвания и, ако е необходимо, поддържат регистър за оплаквания, за детергентите или повърхностноактивните вещества, които не отговарят на изискванията, и за изземванията на такива детергенти или повърхностноактивни вещества, и също така информират дистрибуторите за такъв мониторинг.
5.	Производителите, които пускат на пазара детергенти или повърхностноактивни вещества, осигуряват тяхното съответствие с изискванията за етикетиране, определени в членове 15, 16 и 17.
6.	Производителите, които пускат на пазара детергенти, които не отговарят на критериите за класифициране като опасни по смисъла на Регламент (ЕО) № 1272/2008, предоставят на определените от държавите членки органи, посочени в член 45 от същия регламент, информационния фиш за съставките, посочен в точка 2.2, буква д) от приложение IV.


Производителите предоставят информационния фиш за съставките на определените от държавите членки органи, посочени в първа алинея, в следните случаи:
a)	при поискване от определените от държавите членки органипо време на пускането на детергент на пазара; [Изм. 57]
б)	когато детергентът, за който вече е поисканпредоставен информационен фиш, вече не отговаря на информацията, включена в този информационен фиш. [Изм. 58]
Определеният орган, посочен в първа алинея, и медицинският персонал, на който е предоставена информацията, съдържаща се в информационния фиш, я пазят поверителна и я използват само за медицински цели.


7.	Производителите, които считат или имат основание да считат, че даден детергент или дадено повърхностноактивно вещество, който (което) са пуснали на пазара, не съответства на настоящия регламент, незабавно предприемат необходимите коригиращи меркидействия, за да приведат детергента или повърхностноактивното вещество в съответствие, да го изтеглят или да го изземат, по целесъобразност. Освен това, когато производителите считат или имат основание да считат, че даден детергент или дадено повърхностноактивно вещество, който (което) са пуснали на пазара, представлява риск за здравето на човека или за околната среда, те незабавно информират за това компетентните национални органи на държавите членки, в които са предоставили на пазара детергента или повърхностноактивното вещество, като предоставят подробни данни, по-специално за всякакво неспазване на изискванията и за предприетите коригиращи меркидействия. [Изм. 59]
7a.	При поискване производителите обменят своевременно съответната информация със съответните икономически оператори, включително дистрибутори, вносители и упълномощени представители в съответната верига на доставки, относно всеки проблем, свързан със съответствието, или риск за здравето или околната среда, който са установили във връзка със своя продукт, както и за всяко последващо коригиращо действие, изземване или изтегляне. [Изм. 60]


8.	При обосновано искане от компетентен национален орган производителите му предоставят на хартиен или на електронен носител, а при поискване и на хартиен носител, цялата информация и документация, необходима за доказване на съответствието на даден детергент или дадено повърхностноактивно вещество с настоящия регламент, на език, лесно разбираем за този орган. Съответната информация и документация се предоставят в срок от 20 работни дни от получаване на искането. Те си сътрудничат с този орган, по негово искане, при всяко действие, предприето за отстраняване на рисковете, свързани с детергент или повърхностноактивно вещество, който (което) те са пуснали на пазара. [Изм. 61]
8a.	Производителите оповестяват публично на своя уебсайт своите канали за комуникация, като например телефонен номер, електронен адрес или специален раздел на своя уебсайт, като вземат предвид нуждите за достъпност на хората с увреждания и дават възможност на крайните ползватели да подават жалби или да изразяват безпокойство относно евентуално несъответствие на продуктите или въпроси, свързани с безопасността. [Изм. 62]


Член 8
Упълномощен представител
1.	Производителите могат да упълномощят писмено упълномощен представител. Пълномощието на упълномощения представител е валидно само при писмено съгласие от страна на упълномощения представител. [Изм. 63]
2.	Когато производителят не е установен в държава членка, детергентът или повърхностноактивното вещество може да бъде пуснат(о) на пазара на Съюза само ако производителят определи с писмено пълномощно упълномощен представител.
2a.	Производителите, които не са установени в Съюза, информират националните компетентни органи за пощенския и електронния адрес на своя упълномощен представител. [Изм. 64]
3.	Упълномощеният представител изпълнява задачите, определени в полученото от производителя пълномощно. Упълномощеният представител разполага с подходящи средства за изпълнение на задачите, посочени в пълномощието. При поискване упълномощеният представител предоставя копие от пълномощното на компетентния орган. [Изм. 65]


Пълномощното позволява на упълномощения представител да извършва най-малко следното:
а)	да проверява дали продуктовият паспорт е създаден в съответствие с член 7, параграф 2, буква а), дали техническата документация е изготвена и процедурата за оценяване на съответствието е проведена от производителя в съответствие с член 7, параграф 2;
б)	да съхранява продуктовия паспорт и техническата документация на разположение на националните органи за надзор на пазара в продължение на 10 години след пускането на пазара на детергента или повърхностноактивното вещество, попадащ(о) в обхвата на тези документи;
в)	при обосновано искане от компетентен национален орган да предостави на този орган цялата информация и документация, необходима за доказване на съответствието на детергента или повърхностноактивното вещество с изискванията, определени в настоящия регламент, в срок от 20 работни дни от получаването на искането и на език, който е лесно разбираем за този орган; [Изм. 66]
г)	да сътрудничи на компетентните национални органи, по тяхно искане, при всяко действие, предприето за отстраняване на рисковете, свързани с даден детергент или дадено повърхностноактивно вещество, обхванат(о) от пълномощното на упълномощения представител;


д)	да прекрати пълномощието, ако производителят не спазва задълженията си съгласно настоящия регламент. и да информира в срок от 20 работни дни органа за надзор на пазара на държавата членка, в която е установен производителят, за прекратяването на пълномощието; [Изм. 67]
да)	когато упълномощеният представител счита или има основание да счита, че даден детергент или повърхностноактивно вещество представлява риск за здравето или за околната среда, да информира производителя за това. [Изм. 68]
3a.	Когато упълномощеният представител се промени, подробните правила, свързани с тази промяна, се определят в пълномощно в съответствие с параграфи 1, 2 и 3. [Изм. 69]
4.	Задълженията, предвидени в член 7, параграф 1, и задължението за изготвяне на техническа документация, посочено в член 7, параграф 2, не са част от пълномощното на упълномощения представител.


Член 9
Задължения на вносителите
1.	Вносителите пускат на пазара само детергенти или повърхностноактивни вещества, съответстващи на изискванията.
2.	Преди да пуснат на пазара детергент или повърхностноактивно вещество, вносителите гарантират, че:
а)	производителят е приложил процедурата за оценяване на съответствието и е изготвил техническата документация, посочена в член 7, параграф 2;
б)	върху детергента е поставена маркировката „СЕ“, посочена в член 14; [Изм. 70]
в)	производителят е създал продуктовия паспорт, посочен в член 7, параграф 2;
г)	относимата информация за продуктовия паспорт е включена в регистъра, посочен в член 20, параграф 1.
3.	Когато вносител счита или има основание да счита, че даден детергент или дадено повърхностноактивно вещество не е в съответствие с настоящия регламент, вносителят не пуска на пазара детергента или повърхностноактивното вещество, докато той (то) не бъде приведен(о) в съответствие. Освен това, когато детергентът или повърхностноактивното вещество представлява риск за здравето или за околната среда, вносителят информира за това производителя и органите за надзор на пазара.


4.	Вносителите посочват върху етикета на детергента или повърхностноактивното вещество своето име, регистрирано търговско наименование или регистрирана търговска марка и пощенския адрес и адреса на електронната поща, както и телефонният номер, на които може да се осъществява връзка с тях. Данните за връзка са на език, който е лесноразбираем за крайните ползватели и органите за надзор на пазара, и е ясен, разбираем и четлив. [Изм. 71]
5.	Вносителите осигуряват съответствието на детергентите или повърхностноактивните вещества, пуснати от тях на пазара, с изискванията за етикетиране, определени в членове 15, 16 и 17.
6.	Вносителите гарантират, че докато отговарят за даден детергент или дадено повърхностноактивно вещество, условията на неговото съхранение или транспортиране не застрашават неговото съответствие с настоящия регламент.
7.	Когато се счита за целесъобразно предвид въздействието на даден детергент или дадено повърхностноактивно вещество или предвид рисковете, свързани с него, вносителите провеждат изпитвания на тези детергенти и повърхностноактивни вещества, провеждат разследвания и, ако е необходимо, поддържат регистър за оплаквания, за детергентите и повърхностноактивните вещества, които не отговарят на изискванията, и за изземванията на такива детергенти и повърхностноактивни вещества, и също така информират дистрибуторите за такъв мониторинг.


8.	Вносителите, които считат или имат основание да считат, че даден детергент или дадено повърхностноактивно вещество, който (което) са пуснали на пазара, не съответства на настоящия регламент, незабавно информират производителя и компетентните орган и си сътрудничат с тях и незабавно предприемат необходимите коригиращи меркидействия, за да приведат детергента или повърхностноактивното вещество в съответствие, да го изтеглят или да го изземат, по целесъобразност. Освен това, когато вносителите считат или имат основание да считат, че даден детергент или дадено повърхностноактивно вещество, който (което) са пуснали на пазара, представлява риск за здравето на човека или за околната среда, те незабавно информират за това производителя и компетентните национални органи на държавите членки, в които са предоставили на пазара детергента или повърхностноактивното вещество, като предоставят подробни данни, по-специално за всякакво неспазване на изискванията и за предприетите коригиращи меркидействия. [Изм. 72]
8a.	При поискване от органите за надзор на пазара вносителите споделят своевременно относима информация със съответните икономически оператори, включително дистрибутори и упълномощени представители в рамките на съответната верига на доставки, във връзка с всеки проблем, свързан със съответствието, или риск за здравето или околната среда, който са установили във връзка със своя продукт, както и за всяко последващо коригиращо действие, изземване или изтегляне. [Изм. 73]


9.	Вносителите съхраняват номера на единния идентификационен код на продукта на разположение на органите за надзор на пазара в продължение на 10 години след пускането на пазара на детергента или повърхностноактивното вещество и гарантират, че при поискване техническата документация може да бъде предоставена на тези органи.
10.	При обосновано искане от компетентен национален орган вносителите му предоставят на хартиен или на електронен носител, а при поискване и на хартиен носител, цялата информация и документация, необходима за доказване на съответствието на детергента или повърхностноактивното вещество с настоящия регламент, на език, лесно разбираем за този орган. Съответната информация и документация се предоставят в срок от 20 работни дни от получаване на искането. Те си сътрудничат с този орган, по негово искане, при всяко действие, предприето за отстраняване на рисковете, свързани с детергент или повърхностноактивно вещество, който (което) те са пуснали на пазара. [Изм. 74]
10a.	Вносителите проверяват дали каналите за комуникация, посочени в член 7, параграф 8а, са публично достъпни за потребителите като така дават възможност на потребителите да подават жалби или да изразяват опасения за потенциално несъответствие на продуктите. Където такива канали не са налични вносителите ги осигуряват, като вземат предвид нуждите във връзка с достъпността на хората с увреждания. [Изм. 75]


Член 10
Задължения на дистрибуторите
1.	Когато предоставят детергент или повърхностноактивно вещество на пазара, дистрибуторите действат с дължимата грижа по отношение на изискванията на настоящия регламент.
2.	Преди да предоставят на пазара детергент или повърхностноактивно вещество, дистрибуторите проверяват дали са изпълнени следните условия:
а)	детергентът или повърхностноактивното вещество е придружен(о) от необходимите документи и от етикет, който отговаря на изискванията, посочени в членове 15, 16 и 17;
б)	върху детергента е поставена маркировката „СЕ“, посочена в член 14; [Изм. 76]
в)	производителят е спазил изискванията, установени в член 7, параграфи 2 и 3, или, според случая, вносителят е спазил изискванията, установени в член 9, параграф 2.


3.	Когато някой дистрибутор счита или има основание да счита, че даден детергент или дадено повърхностноактивно вещество не е в съответствие с настоящия регламент, дистрибуторът не предоставя на пазара детергента или повърхностноактивното вещество, докато той (то) не бъде приведен(о) в съответствие. Освен това, когато детергентът или повърхностноактивното вещество представлява риск за здравето или за околната среда, дистрибуторът информира за това производителя и, когато е уместно, упълномощения представител на вносителя, както и органите за надзор на пазара.
4.	Дистрибуторите гарантират, че докато отговарят за даден детергент или дадено повърхностноактивно вещество, условията на неговото съхранение или транспортиране не застрашават неговото съответствие с настоящия регламент.


5.	Дистрибуторите, които считат или имат основание да считат, че даден детергент или дадено повърхностноактивно вещество, който (което) са предоставили на пазара, не съответства на настоящия регламент, се уверяватнезабавно информират производителя или вносителя, според случая, и компетентните органи и си сътрудничат с тях и гарантират, че са предприети необходимите коригиращи мерки, за да се приведе детергентът или повърхностноактивното вещество в съответствие, да се изтегли или да се изземе, по целесъобразност. Освен това, когато дистрибуторите считат или имат основание да считат, че даден детергент или дадено повърхностноактивно вещество, който (което) са предоставили на пазара, представлява риск за здравето на човека или за околната среда, те незабавно информират за това компетентните национални органи на държавите членки, в които са предоставили на пазара детергента или повърхностноактивното вещество, като предоставят подробни данни, по-специално за всякакво неспазване на изискванията и за предприетите коригиращи меркидействия. [Изм. 77]


6.	При обосновано искане от компетентен национален орган дистрибуторите му предоставят на хартиен или на електронен носител, а при поискване и на хартиен носител, цялата информация и документация, необходима за доказване на съответствието на детергента или повърхностноактивното вещество с настоящия регламент. Съответната информация и документация се предоставят в срок от 20 работни дни от получаване на искането. Те си сътрудничат с този орган, по негово искане, при всяко действие, предприето за отстраняване на рисковете, свързани с детергентите или повърхностноактивните вещества, които са предоставили на пазара. [Изм. 78]
Член 11
Случаи, в които задълженията на производителите се прилагат и към вносителите и дистрибуторите
Вносител или дистрибутор се счита за производител за целите на настоящия регламент и е носител на задълженията на производителя по член 7, когато този вносител или дистрибутор пуска на пазара детергент или повърхностноактивно вещество със своето име или търговска марка или изменя вече пуснат на пазара детергент или повърхностноактивно вещество по такъв начин, че съответствието с настоящия регламент може да бъде засегнато.


Член 12
Опаковане и преопаковане от вносители и дистрибутори
Когато вносител или дистрибутор, по отношение на който не се прилагат задълженията на производителя съгласно член 11, опакова или преопакова даден детергент или дадено повърхностноактивно вещество, този вносител или дистрибутор, според случая, има следните задължения:
а)	да гарантира, че върху опаковката са нанесени неговото име, регистрирано търговско наименование или регистрирана търговска марка, пощенският и електронният и пощенски адрес и телефонен номер, на който може да се осъществи връзка с него, предшествани от думите „опаковано от“ или „преопаковано от“; [Изм. 79]
б)	да осигури съответствие с членове 14—17;
в)	да съхранява номера на единния идентификационен код на продукта на разположение на органите за надзор на пазара в продължение на 10 години след предоставянето на пазара на детергента или повърхностноактивното вещество.


Член 13
Идентифициране на икономическите оператори
1.	По искане на органите за надзор на пазара икономическите оператори посочват:
а)	всеки икономически оператор, който им е доставил детергент или повърхностноактивно вещество;
б)	всеки икономически оператор, на когото са доставили детергент или повърхностноактивно вещество.
2.	Икономическите оператори трябва да могат да предоставят информацията, посочена в параграф 1, в продължение на 10 години, след като детергентът или повърхностноактивното вещество са им били доставени, и в продължение на 10 години, след като те са доставили детергента или повърхностноактивното вещество.


ГЛАВА IV
МАРКИРОВКА „СЕ“ И ЕТИКЕТИРАНЕ 
Член 14
Правила и условия за нанасянето на маркировката „СЕ“
1.	За маркировката „СЕ“ се прилагат общите принципи, определени в член 30 от Регламент (ЕО) № 765/2008.
2.	Маркировката „CE“ се нанася така, че да бъде видима, четлива и незаличима, преди детергентът да бъде пуснат на пазара.
Маркировката „CE“ се нанася или върху етикета, или върху опаковката на детергента, или, когато детергентът се доставя в насипно състояние, върху документ, придружаващ детергента.
Когато в съответствие с член 16, параграф 2 икономическите оператори могат да предоставят само цифров етикет, маркировката „CE“ се поставя върху цифровия етикет.
3.	Държавите членки доразвиват съществуващите механизми, за да гарантират правилното прилагане на режима, уреждащ маркировката „СЕ“, и предприемат подходящи действия в случай на неправилна употреба на тази маркировка. [Изм. 80]


Член 15
Общи изисквания за етикетиране
1.	Детергентите и повърхностноактивните вещества, които се предоставят на пазара в индивидуални опаковки или в съдове за многократно пълнене, се придружават от етикет.
2.	Икономически оператор, който предоставя детергент на пазара директно на краен ползвател в съдове за многократно пълнене, предоставя физическия етикет илии носителя на данни, чрез който цифровият етикет е достъпен за крайния ползвател. [Изм. 81]
3.	Етикетът на детергентите и повърхностноактивните вещества съдържа следната информация:
а)	номер на типа, номер на модела, номер на партидата или друг елемент, позволяващ тяхното идентифициране; [Изм. 82]
б)	името, регистрираното търговско наименование или регистрираната търговска марка на производителя, а когато е приложимо, на упълномощения представител на производителя, и пощенския адрес и адреса на електронната поща и телефонния номер, на които може да се осъществява връзка с неготях. В пощенския адрес се посочва едно-единствено място за връзка с производителя; [Изм. 83]


в)	наименованието и търговското наименование на продукта;
г)	съдържанието на детергента или повърхностноактивното вещество в съответствие с част А от приложение V;
д)	указанията за употреба и специалните предпазни мерки, когато е необходимо и приложимо.
Информацията, посочена в първа алинея, букви а), б) и в), се включва във всички документи, придружаващи детергентите и повърхностноактивните вещества, транспортирани в насипно състояние.
4.	В допълнение към информацията, посочена в параграф 3, етикетът на потребителските перилни детергенти и потребителските детергенти за автоматични съдомиялни машини съдържа информация за дозировката в съответствие с част Б от приложение V.
5.	Информацията, посочена в параграфи 3 и 4, трябва да е на език, лесно разбираем за крайните ползватели, както е определен от съответната държава членка, и трябва да е ясна и разбираема и в съответствие с изискванията, посочени в раздели 1.2.1.4 и 1.2.1.5 от част 1 на приложение I към Регламент (ЕО) № 1272/2008. Етикетът трябва да е достъпен за проверка, когато детергентът или повърхностноактивното вещество се предоставя на пазара. [Изм. 84]


5a.	Без да се засягат разпоредбите на Директива .../… [Директива на Европейския парламент и на Съвета относно обосноваването и съобщаването на изрични твърдения за екологосъобразност (Директива относно твърденията за екологосъобразност) COM/2023/166 final], етикетът на детергентите и повърхностноактивните вещества може да докладва факта, че не са провеждани изпитвания върху животни само ако производителят и неговите доставчици, когато тази информация може да бъде идентифицирана от производителя с всички разумни усилия, не са провеждали и не са възлагали провеждането на каквито и да било изпитвания върху животни на готовия детергент или повърхностноактивно вещество, или на техен прототип, или на която и да е от техните съставки, и не са използвали каквито и да било съставки, които са били изпитвани върху животни от друго лице с цел разработването на нови детергенти или повърхностноактивни вещества. Етикетът може единствено да докладва факта, че детергентът или повърхностноактивното вещество е „вегански/-ско“ или „ без използване на животни“, само ако в производството и разработването на детергента или повърхностноактивното вещество не са били използвани съставки от животински произход или странични животински продукти. [Изм. 85]


Член 16
Форми на етикетиране
1.	Когато детергентите или повърхностноактивните вещества се предоставят на пазара, те се придружават от елементите на етикета, посочени в член 15, параграф 3 и, когато е приложимо, в член 15, параграф 4, в следната форма:
а)	върху физически етикет или; [Изм. 86]
б)	като цифров етикет и се дублират върху физически етикет.
Чрез дерогация от първа алинея, буква б) елементите за етикетиране, установени в част В от приложение V, не трябва да се дублират върху физическия етикет. Освен това, Когато информацията за дозировката за потребителски перилни детергенти в съответствие с точки 1 и 2 от част Б от приложение V е предоставена на цифровия етикет, върху физическия етикет може да бъде предоставена опростена таблица за дозиране, както е посочено в част Г от приложение V. [Изм. 87]


2.	Чрез дерогация от параграф 1, Когато детергентите се предоставят на пазара директно на краен ползвател в съдове за многократно пълнене, операторът гарантира, че елементите на етикета, посочени в член 15, параграфи 2, 3 и 4, могат да бъдат предоставени само като цифров етикет, с изключение на информацията за дозировката за потребителските перилни детергенти, посочена в точки 1 и 2 от част Б от приложение V, която трябва да бъде предоставена и върху физически етикет са прикрепени към опаковката. [Изм. 88]
Член 17
Изисквания за цифрово етикетиране
1.	Когато върху детергентите и повърхностноактивните вещества е поставен цифров етикет в съответствие с член 16, за този етикет се прилагат следните правила:
а)	всички елементи на етикета, посочени в член 15, параграф 3, и, когато е уместно, в член 15, параграф 4, се предоставят на едно място и се отделят от друга информация;
б)	информацията върху цифровия етикет позволява лесно търсене; [Изм. 89]
в)	информацията върху цифровия етикет е достъпна за всички потребители в Съюза;


г)	цифровият етикет е достъпен безплатно, без да е необходимо предварително регистриране, изтегляне или инсталиране на приложения или предоставяне на парола;
д)	информацията върху цифровия етикет се представя по начинвъв формат, който отговаря на потребностите на уязвимите групи, включително на хората с увреждания, и поддържа, според случая, необходимите адаптации за улесняване на достъпа до информацията на тези групи; [Изм. 90]
е)	цифровият етикет е достъпен чрез широко използвани цифрови технологии и е съвместим с всички основни операционни системи и уеб браузъри;
ж)	когато цифровият етикет е наличен на повече от един език, изборът на език не се обуславя от географското местоположение на крайния ползвател;
з)	цифровият етикет остава на разположение за период от 10 години от момента на пускането на детергента или повърхностноактивното вещество на пазара, включително след обявяване в несъстоятелност, ликвидация или прекратяване на дейността в Съюза на икономическия оператор, който го е създал, или за такъв по-дълъг период, какъвто се изисква съгласно друго законодателство на Съюза, обхващащо съдържащата се в него информация;


и)	информацията върху цифровия етикет е лесно достъпна посредством носителя на данни. [Изм. 91]
2.	Носителят на данни има физическо, неизтриваемо, видимо и четливо присъствие върху детергента или повърхностноактивното вещество, тяхната опаковка или документацията, която ги придружава, по начин, който позволява автоматичната му обработка от цифрови устройства. [Изм. 92]
В допълнение към изискването в първа алинея, когато детергентите и повърхностноактивните вещества се предоставят на пазара в съдове за многократно пълнене, носителят на данни е налице в пункта за повторно пълнене.
Носителят на данни е ясно видим за крайния ползвател преди всяка покупка и за органите за надзор на пазара, в това число, когато е приложимо, в случаите, когато детергентът или повърхностноактивното вещество се предоставят чрез продажби от разстояние.
3.	Когато икономическите оператори предоставят цифров етикет, носителят на данни се придружава от указанието „Моля, сканирайте за по-подробна информация за продукта е налична онлайн“ или от аналогично указание. [Изм. 93]


4.	Икономическите оператори, предоставящи цифров етикет, не трябва да проследяват, анализират или използват каквато и да било информация за ползването на цифровия етикет за цели, различни от абсолютно необходимите за предоставянето на информацията върху цифровия етикет онлайн. [Изм. 94]
5.	Икономическите оператори, които предоставят цифров етикет, предоставят информацията, съдържаща се в цифровия етикет, чрез други средства и безплатно във всеки от следните случаи: [Изм. 95]
а)	по устно или писмено искане от страна на крайния ползвател;
б)	когато цифровият етикет е временно недостъпен, включително в момента на покупката.
Икономическите оператори предоставят информацията, посочена в първа алинея, независимо от покупката на детергент или повърхностноактивно вещество и безплатно.


ГЛАВА V
ПРОДУКТОВ ПАСПОРТ
Член 18
Продуктов паспорт 
1.	Преди да пуснат детергент или повърхностноактивно вещество на пазара, производителите създават продуктов паспорт за тези продукти. Продуктовият паспорт отговаря на изискванията, определени в настоящия член и в член 19.
Това задължение се прилага 18 месеца след влизането в сила на акта за изпълнение, приет в съответствие с параграф 9. [Изм. 96]
2.	Продуктовият паспорт отговаря на следните изисквания:
а)	съответства на конкретен модел, който се актуализира, когато се правят промени в списъка на съставките или, когато е целесъобразно, в конкретна партида от детергента или повърхностноактивното вещество; [Изм. 97]


б)	в него е посочено, че е доказано съответствието на детергента или повърхностноактивното вещество с изискванията, установени в настоящия регламент, и, когато е приложимо, са посочени използваните методи за изпитване;
в)	съдържа най-малко информацията, включена в приложение VI;
г)	е актуален, точен и пълен е; [Изм. 98]
д)	на разположение е на езика или езиците, изисквани от държавата членка, в която детергентът или повърхностноактивното вещество се пуска или предоставя на пазара;
е)	лесно достъпен е за потребителите, крайните ползватели, производителите, вносителите, дистрибуторите, компетентните национални органи, органите за надзор на пазара, митническите органи, Комисията и, другите икономически оператори и други съответни заинтересовани страни като например организациите на гражданското общество и изследователите; [Изм. 99]
ж)	наличен е за срок от 10 години след пускането на детергента или повърхностноактивното вещество на пазара, също и в случай на несъстоятелност, ликвидация или прекратяване на дейността на територията на Съюза на икономическия оператор, който е създал продуктовия паспорт;


з)	достъпен е посредством носител на данни;
и)	изпълнява специфичните и техническите изисквания, определени по смисъла на параграф 89. [Изм. 100]
3.	Носителят на данни има физическо присъствие върху детергента или повърхностноактивното вещество, тяхната опаковка или документацията, която ги придружава, в съответствие с акта за изпълнение, посочен в параграф 89. [Изм. 101]
В допълнение към изискването в първа алинея, когато детергентите и повърхностноактивните вещества се предоставят на пазара в съдове за многократно пълнене, носителят на данни е налице в пункта за повторно пълнене.
Носителят на данни е ясно видим за крайния ползвател преди всяка покупка и за органите за надзор на пазара, в това число, когато е приложимо, в случаите, когато детергентът или повърхностноактивното вещество се предоставят чрез продажби от разстояние, на главната страница на онлайн страницата на продукта. [Изм. 102]
4.	Когато икономическите оператори предоставят цифров етикет, за достъп до продуктовия паспорт и до цифровия етикет се използва един носител на данни.


5.	Когато съгласно друго законодателство на Съюза се изисква информацията за детергента или повърхностноактивното вещество да бъде достъпна чрез носител на данни, за предоставянето на информацията, изисквана съгласно настоящия регламент и другото законодателство на Съюза, се използва един носител на данни.
6.	Когато съгласно друго законодателство на Съюза, приложимо за детергентите и повърхностноактивните вещества, се изисква продуктов паспорт, се създава един продуктов паспорт за детергентите и повърхностноактивните вещества, съдържащ информацията, посочена в параграф 2, както и всякаква друга информация, изисквана по отношение на продуктовия паспорт съгласно това друго законодателство на Съюза.
7.	В допълнение към информацията, посочена в параграфи 5 и 6, икономическите оператори могат да предоставят достъп до друга информация чрез носителя на данни, посочен в параграф 6. В такива случаи тази информация се отделя ясно от информацията, изисквана съгласно настоящия регламент и, когато е приложимо, съгласно друго законодателство на Съюза.
8.	Чрез създаването на продуктовия паспорт производителят поема отговорността за съответствието на детергента или повърхностноактивното вещество с настоящия регламент.


9.	В срок до ... [12 месеца след влизането в сила на настоящия регламент] Комисията приема акт за изпълнение, в който се определят специфичните и техническите изисквания, свързани с продуктовия паспорт за детергентите и повърхностноактивните вещества. Тези изисквания определят най-малко следното: [Изм. 103]
а)	видовете носители на данни, които ще се използват;
б)	оформлението на носителя на данни и неговото местоположение;
в)	техническите елементи на паспорта, за които се използват определени европейски или международни стандарти;
г)	участниците, които могат да въвеждат или актуализират информацията в продуктовия паспорт, включително, когато е необходимо, да създават нов продуктов паспорт, в това число производителите, компетентните национални органи и Комисията или всяка организация, действаща от тяхно име, и видовете информация, които те може да въвеждат или актуализират.
Тези актове за изпълнение се приемат в съответствие с процедурата по разглеждане, посочена в член 28, параграф 2.


Член 19
Техническо проектиране и функциониране на продуктовия паспорт
Техническото проектиране и функционирането на продуктовия паспорт трябва да отговарят на следните изисквания:
а)	продуктовите паспорти, създадени съгласно настоящия регламент, са напълно оперативно съвместими с продуктовите паспорти, изисквани съгласно друго законодателство на Съюза, във връзка с техническите, семантичните и организационните аспекти на комуникацията от край до край и предаването на данни;
б)	цялата информация, включена в продуктовия паспорт, се основава на отворени стандарти, разработени св оперативно съвместим формат, и когато е уместно, е машинночетимае машинно четима, структурирана и позволява, дава възможност за търсене и е прехвърляема чрез отворена оперативно съвместима мрежа за обмен на данни без зависимост от определен доставчик; [Изм. 104]
ба)	продуктовите паспорти се проектират и функционират по лесен за ползване начин; [Изм. 105]
в)	крайните ползватели, икономическите оператори и другите съответни участници имат лесен и безплатен достъп до продуктовия паспорт, без да се ограничава достъпът на съществуващите ползватели; [Изм. 106]


г)	данните, включени в продуктовия паспорт, се съхраняват и осъвременяват от икономическия оператор, отговорен за създаването му, или от оператори, упълномощени да действат от негово име; [Изм. 107]
д)	ако данните, включени в продуктовия паспорт, се съхраняват или обработват по друг начин от оператори, упълномощени да действат от името на икономическите оператори, пускащи на пазара детергента или повърхностноактивното вещество, на тези оператори не се разрешава да продават, използват повторно или обработват такива данни, изцяло или частично, извън необходимото за предоставяне на съответните услуги за съхранение или обработване;
е)	икономическите оператори не могат да проследяват, анализират или използват каквато и да било информация за ползването на продуктовия паспорт за цели, различни от абсолютно необходимите за предоставянето на информацията в продуктовия паспорт онлайн.


Член 20
Регистър на продуктовите паспорти
1.	Преди да пуснат детергент или повърхностноактивно вещество на пазара, икономическите оператори качват в регистъра, създаден съгласно член 12, параграф 1 от Регламент (ЕС) …/… относно екодизайна за устойчиви продукти, единния идентификационен код на продукта и единния идентификационен код на оператора за детергента или повърхностноактивното вещество.
2.	Комисията, органите за надзор на пазара и митническите органи имат достъп до регистъра, посочен в параграф 1, за изпълнение на задълженията си съгласно настоящия регламент.
Член 21
Митнически контрол, свързан с продуктовия паспорт
1.	По отношение на детергентите и повърхностноактивните вещества, въвеждани на пазара на Съюза, се прилагат проверките и другите мерки, предвидени в настоящия член.
2.	Деклараторите по смисъла на член 5, точка 15 от Регламент (ЕС) № 952/2013 включват единния идентификационен код на продукта в митническата декларация за допускане за свободно обращение на всеки детергент или всяко повърхностноактивно вещество.


3.	Митническите органи проверяват дали единният идентификационен код на продукта, посочен от декларатора в съответствие с параграф 2 от настоящия член, съответства на единния идентификационен код на продукта, включен в регистъра в съответствие с член 20, параграф 1.
4.	В допълнение към проверката, посочена в параграф 3, митническите органи проверяват съответствието между информацията, предоставена на митниците от декларатора, и другата информация, съхранявана в регистъра по член 20, параграф 1 и изброена в делегирания акт по член 26, параграф 3.
5.	Проверката, посочена в параграфи 3 и 4, се извършва по електронен път и автоматично преди допускането за свободно обращение.
6.	За целите на параграфи 3—5 се използва междусистемната връзка между регистъра по член 20, параграф 1, и системата на ЕС „Митническо обслужване на едно гише: обмен на сертификати“, посочена в [член 13 от Регламент (ЕС) …/… относно екопроектирането на устойчиви продукти].


7.	Параграфи 3, 4 и 5 се прилагат от деня, в който започне да функционира междусистемната връзка между регистъра и системата на ЕС „Митническо обслужване на едно гише: обмен на сертификати“, посочена в [член 13 от Регламент (ЕС) …/… относно екопроектирането на устойчиви продукти].
Комисията публикува в Официален вестник на Европейския съюз известие за това, като посочва датата, на която започва да функционира междусистемната връзка.
8.	Митническите органи могат да извличат и използват информацията, включена в продуктовия паспорт и в регистъра, посочен в член 20, параграф 1, за изпълнение на задълженията си съгласно законодателството на Съюза, включително за управление на риска в съответствие с членове 46 и 47 от Регламент (ЕС) № 952/2013.
9.	Проверките и другите мерки, предвидени в настоящия член, се извършват въз основа на списък с кодове по Комбинираната номенклатура съгласно приложение I към Регламент (ЕИО) № 2658/87, в който са класифицирани детергентите и повърхностноактивните вещества, както и въз основа продуктовите описания на тези детергенти и повърхностноактивни вещества.


10.	Проверките и мерките, предвидени в настоящия член, не засягат прилагането на други правни актове на Съюза, уреждащи допускането за свободно обращение на продукти, включително членове 46, 47 и 134 от Регламент (ЕС) № 952/2013, както и проверките, посочени в глава VII от Регламент (ЕС) 2019/1020.
ГЛАВА VI
НАДЗОР НА ПАЗАРА 
Член 22
Процедура на национално равнище при работа с детергенти и повърхностноактивни вещества, пораждащи риск
1.	Когато органите за надзор на пазара на дадена държава членка имат основателна причина да считат, че даден детергент или дадено повърхностноактивно вещество представлява риск за здравето, безопасността или за околната среда, те извършват оценка по отношение на този детергент или това повърхностноактивно вещество, която обхваща всички съответни изисквания, определени в настоящия регламент. За тази цел съответните икономически оператори сътрудничат на органите за надзор на пазара, когато това е необходимо. [Изм. 108]


2.	Когато органите за надзор на пазара на дадена държава членка имат достатъчно основание да считат, че резултатите от дадено изпитване, проведено в съответствие с методите, изброени в приложение I или в приложение II, са неверни, те извършват проверки, за да проверят съответствието на детергента или повърхностноактивното вещество с настоящия регламент в съответствие с референтните методи, посочени в приложения I, II и VII. Икономическите оператори не са задължени да плащат за каквото и да е повторно или допълнително изпитване, при условие че първоначалното изпитване е показало съответствие на детергентите или повърхностноактивните вещества с настоящия регламент.
3.	Когато в хода на проверките, посочени в параграф 1 или в параграф 2, органите за надзор на пазара установят, че детергентът или повърхностноактивното вещество не съответства на изискванията, определени в настоящия регламент, те незабавно изискват от съответните икономически оператори да предприемат всички подходящи коригиращи действия, за да приведат детергента или повърхностноактивното вещество в съответствие с тези изисквания, да го изтеглят от пазара или да го изземат в рамките на разумен срок, определен от органите за пазарен надзор и съобразен с естеството на риска, посочен в параграф 1. [Изм. 109]


4.	Когато органите за надзор на пазара смятат, че несъответствието не е ограничено само до националната им територия, те информират Комисията и органите за надзор на пазара на другите държави членки за резултатите от оценката и за действията, които те са изискали да бъдат предприети от икономическия оператор.
5.	Икономическият оператор гарантира, че са предприети всички подходящи коригиращи действия по отношение на всички съответни детергенти и повърхностноактивни вещества, които икономическият оператор е предоставил на пазара в целия Съюз.
6.	Когато съответният икономически оператор не предприеме подходящи коригиращи действия в посочения в параграф 3 срок, органите за надзор на пазара предприемат всички подходящи временни мерки, за да забранят или ограничат предоставянето на детергента или повърхностноактивното вещество на националния им пазар или за изтеглянето на детергента или повърхностноактивното вещество от този пазар, или за неговото изземване.
Органите за надзор на пазара незабавно информират Комисията и органите за надзор на пазара на другите държави членки за тези мерки.


Информацията, посочена във втора алинея, включва всички налични подробни данни, по-специално данните, необходими за идентифицирането на детергента или повърхностноактивното вещество, които не отговарят на изискванията, произхода на детергента или повърхностноактивното вещество, естеството на предполагаемото несъответствие и съпътстващия риск, естеството и продължителността на предприетите на национално равнище мерки, както и аргументите, изтъкнати от съответния икономически оператор.
7.	Органите за надзор на пазара на държавите членки, различни от държавата членка, започнала процедурата по настоящия член, без забавяне информират Комисията и органите за надзор на пазара на другите държави членки за всички приети мерки и за всяка допълнителна информация, с която разполагат за несъответствието на съответния детергент или на съответното повърхностноактивно вещество, и в случай на несъгласие с приетата национална мярка — за своите възражения.
8.	Когато в срок от три месеца от получаването на информацията, посочена в параграф 6, втора алинея, не е повдигнато възражение нито от орган за надзор на пазара на държава членка, нито от Комисията във връзка с временна мярка, предприета от държава членка, тази мярка се смята за обоснована.


9.	Органите за надзор на пазара гарантират, че по отношение на детергента или повърхностноактивното вещество без забавяне се предприемат подходящите ограничителни мерки, като например изтеглянето му от пазарите им.
10.	Когато за целите на параграфи 4, 6, 7 и 8 се съобщава информация на Комисията или на други органи за надзор на пазара, тази информация се съобщава чрез информационната и комуникационна система, посочена в член 34, параграф 1 от Регламент (ЕС) 2019/1020.
Член 23
Предпазна процедура на Съюза
1.	Когато при приключването на процедурата, предвидена в член 22, параграфи 3, 4 и 5, срещу мярка, предприета от орган за надзор на пазара, бъдат повдигнати възражения, или когато Комисията счита, че дадена национална мярка противоречи на законодателството на Съюза, Комисията започва незабавно консултации с органите за надзор на пазара и със съответния икономически оператор или оператори и извършва оценка на националната мярка. На основата на резултатите от тази оценка Комисията приема акт за изпълнение, с който определя дали националната мярка е обоснована, или не.


Комисията адресира решението си до всички държави членки, като го съобщава незабавно на тях и на съответния икономически оператор или оператори.
2.	Ако се прецени, че националната мярка е обоснована, всички държави членки предприемат необходимите мерки, за да осигурят изтеглянето от своя пазар на детергента или повърхностноактивното вещество, които не отговарят на изискванията, и информират Комисията за това.
3.	Ако се прецени, че националната мярка не е обоснована, съответната държава членка оттегля тази мярка.
Член 24
Отговарящи на изискванията детергенти и повърхностноактивни вещества, които представляват риск за здравето или за околната среда
1.	Когато орган за надзор на пазара, след като извърши оценката съгласно член 22, параграф 1, установи, че въпреки че даден детергент или дадено повърхностноактивно вещество е в съответствие с настоящия Регламент, той (то) представлява риск за здравето или за околната среда, той изисква от съответния икономически оператор да предприеме всички необходими мерки, за да гарантира, че когато съответният детергент или съответното повърхностноактивно вещество бъде пуснато на пазара, той (то) вече няма да представлява такъв риск, да изтегли детергента или повърхностноактивното вещество от пазара или да го изземе в рамките на разумен срок, определен от органите за надзор на пазара и съобразен с естеството на риска. [Изм. 110]


2.	Икономическият оператор гарантира, че са предприети всички коригиращи действия по отношение на всички съответни детергенти и повърхностноактивни вещества, които икономическият оператор е предоставил на пазара в целия Съюз.
3.	Органът за надзор на пазара незабавно информира Комисията и органите за надзор на пазара на другите държави членки. Тази информация включва всички налични подробни данни, по-специално данните, необходими за идентифицирането на съответния детергент или съответното повърхностноактивно вещество, произхода и веригата на доставка на детергента или повърхностноактивното вещество, естеството на съпътстващия риск и естеството и продължителността на предприетите национални мерки.
4.	Комисията започва незабавно консултации с органите за надзор на пазара и със съответния икономически оператор или оператори и извършва оценка на предприетата на национално равнище мярка. Въз основа на резултатите от тази оценка Комисията приема акт за изпълнение, с който определя дали националната мярка е обоснована, или не, и, когато е необходимо, предлага подходящи мерки.


Адресати на решението на Комисията са всички държави членки, като Комисията го съобщава незабавно на тях и на съответния(те) икономически оператор(и).
В спешни случаи и при надлежно обосновани наложителни причини във връзка с опазването на здравето или околната среда, Комисията приема акт за изпълнение в съответствие с процедурата, посочена в член 28, параграф 2а, и гарантира, че този акт за изпълнение е с незабавно приложение. [Изм. 111]
Член 25
Формално несъответствие
1.	Без да се засягат разпоредбите на член 22, когато орган за надзор на пазара направи една от следните констатации, той изисква от съответния икономически оператор да отстрани въпросното несъответствие:
а)	маркировката „CE“ е нанесена в нарушение на член 14 или изобщо не е нанесена; [Изм. 112]


б)	продуктовият паспорт не е изготвен в съответствие с членове 18 и 19;
в)	техническата документация, упомената в член 7, параграф 2, или не е налична, или е непълна;
г)	носителят на данни, чрез който са достъпни продуктовият паспорт, и, когато е уместно, цифровият етикет, не е налице върху детергента или повърхностноактивното вещество, тяхната опаковка, придружаващата ги документация или в пункта за повторно пълнене, както е приложимо;
д)	етикетът не е предоставен или информацията върху етикета, посочена в член 15 и в приложение V, е невярна или непълна.;
да)	не е изпълнено друго административно задължение, предвидено в настоящия регламент. [Изм. 113]
2.	Когато несъответствието, посочено в параграф 1, продължи, съответната държава членка предприема всички подходящи мерки да ограничи или да забрани предоставянето на пазара на детергента или повърхностноактивното вещество, или да осигури неговото изземване или изтегляне от пазара.


ГЛАВА VII
ДЕЛЕГИРАНИ ПРАВОМОЩИЯ И ПРОЦЕДУРА НА КОМИТЕТ
Член 26
Делегирани правомощия
1.	На Комисията се предоставя правомощието да приема делегирани актове в съответствие с член 27, за да изменя приложение VI по отношение на информацията, която трябва да бъде предоставяна в продуктовия паспорт, за целите на адаптирането на това приложение към техническия и научния напредък и на степента на цифрова подготвеност на органите за надзор на пазара и крайните ползватели, като вземе предвид приложимото право на Съюза относно защитата на неразкрита търговска информация и относно обществения достъп до информация за околната среда. [Изм. 114]
2.	На Комисията се предоставя правомощието да приема делегирани актове в съответствие с член 27, за да изменя член 20, параграф 1, като изисква допълнителна информация сред информацията, посочена в приложение VI, да се съхранява в регистъра.
Когато приема делегираните актове в съответствие с първа алинея, Комисията взема предвид следните критерии:
а)	съгласуваността с други относими актове на Съюза, когато е уместно;


б)	необходимостта да се даде възможност за проверка на автентичността на продуктовия паспорт;
в)	относимостта на информацията за подобряване на ефикасността и ефективността на проверките за наблюдение на пазара и митническия контрол на детергентите и повърхностноактивните вещества;
г)	необходимостта да се избегне непропорционална административна тежест за икономическите оператори.
3.	На Комисията се предоставя правомощието да приема делегирани актове в съответствие с член 27, за да допълва настоящия регламент, като определя допълнителната информация, съхранявана в регистъра по член 20, параграф 1, която трябва да бъде контролирана от митническите органи.
4.	На Комисията се предоставя правомощието да приема делегирани актове в съответствие с член 27, за да допълва настоящия регламент, като предвижда приложение, съдържащо списък с кодове по Комбинираната номенклатура съгласно приложение I към Регламент (ЕИО) № 2658/87, и продуктови описания на детергенти и повърхностноактивни вещества, както и като актуализира посоченото приложение.
5.	На Комисията се предоставя правомощието да приема делегирани актове в съответствие с член 27, за да изменя приложения I—VII с цел да се отчете научният и техническият напредък.


6.	Когато нови научни доказателства показват необходимостта от въвеждане на изисквания за биоразградимост на вещества и смеси, различни от повърхностноактивни вещества в детергенти (включително капсули с детергенти), на Комисията се предоставя правомощието да приема делегирани актове в съответствие с член 27, за да изменя приложение I с цел да се определят критерии за биоразградимост на тези вещества и смеси и методи за изпитване за проверка на съответствието с тези критерии.
Когато приема делегираните актове в съответствие с първа алинея, Комисията взема предвид настоящите производствени практики, наличието на технически и икономически осъществими алтернативи и въздействието върху малките и средните предприятия.
6а.	Когато в Регламент (ЕО) № 440/2008 на Комисията[footnoteRef:24] се предвиждат подходи без използване на животни за изпитване на свойствата на микроорганизмите за сенсибилизация на дихателната сенсибилизация, Комисията без ненужно забавяне приема делегирани актове в съответствие с член 27 за изменение на приложение II към настоящия регламент чрез определяне на изискванията за пускане на пазара на детергенти, съдържащи микроорганизми, под формата на спрей. [Изм. 115] [24: 	Регламент (ЕО) № 440/2008 на Комисията от 30 май 2008 г. за определяне на методи за изпитване в съответствие с Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) (ОВ L 142, 31.5.2008 г., стр. 1).] 



6б.	На Комисията се предоставя правомощието да приема делегирани актове в съответствие с член 27, за да изменя приложение II чрез актуализиране на стандартите, приложими за изброяването на микроорганизми, с цел да се отчете научният и техническият напредък. [Изм. 116]
7.	Когато в Регламент (ЕО) № 1223/2009 на Европейския парламент и на Съвета[footnoteRef:25] са установени индивидуални основани на риска допустими концентрации за предизвикващи алергии аромати, Комисията приема делегирани актове в съответствие с член 27, за да измени приложение V с цел да адаптира съответно пределната стойност на предизвикващите алергии аромати, изброени в приложение III към посочения регламент. [25: 	Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (ОВ L 342, 22.12.2009 г., стр. 59).] 

8.	До [до Службата за публикации: моля, въведете датата, съответстваща на първия ден от месеца, следващ 30 месеца след датата на влизане в сила на настоящия регламент] Комисията приема делегирани актове в съответствие с член 27 за допълване на настоящия регламент, като определя специфични изисквания за цифровото етикетиране на детергентите. С тези изисквания се определят най-малко видовете ИТ решения, които икономическите оператори могат да използват, и алтернативните средства за предоставяне на информацията върху цифровия етикет, посочени в член 17.


Когато приема делегираните актове по първа алинея, Комисията взема предвид следните критерии:
а)	съгласуваността с други относими актове на Съюза, когато е уместно;
б)	необходимостта от насърчаване на иновациите;
в)	технологичната неутралност, която се характеризира с липса на ограничения или предписания относно избора на технологии или оборудване в границите на съвместимостта и с избягване на намеси;
г)	необходимостта цифровото етикетиране да не застрашава безопасността на крайните ползватели и околната среда;
д)	степента на цифрова подготвеност на всички групи от населението в Съюза.
9.	На Комисията се предоставя правомощието да приема делегирани актове в съответствие с член 27, за да изменя приложение V по отношение на информацията за етикетиране, която на икономическите оператори е разрешено да предоставят само в цифров вид в съответствие с член 16, с цел това приложение да се адаптира към техническия и научния напредък или към равнището на цифровата подготвеност сред крайните ползватели на детергенти. При приемането на тези делегирани актове Комисията взема предвид необходимостта от осигуряване на високо ниво на защита на здравето и на опазване на околната среда.


Член 27
Упражняване на делегирането
1.	Правомощието да приема делегирани актове се предоставя на Комисията при спазване на предвидените в настоящия член условия.
2.	Правомощието да приема делегирани актове, посочено в член 26, се предоставя на Комисията за неопределен срок.
3.	Делегирането на правомощия, посочено в член 26, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. Оттеглянето поражда действие в деня след публикуването на решението в Официален вестник на Европейския съюз или на по-късна дата, посочена в решението. То не засяга действителността на делегираните актове, които вече са в сила.
4.	Преди приемането на делегиран акт Комисията се консултира с експерти, определени от всяка държава членка в съответствие с принципите, залегнали в Междуинституционалното споразумение за по-добро законотворчество от 13 април 2016 г.


5.	Веднага след като приеме делегиран акт, Комисията нотифицира акта едновременно на Европейския парламент и на Съвета.
6.	Делегиран акт, приет съгласно член 26, влиза в сила единствено ако нито Европейският парламент, нито Съветът не са представили възражения в срок от два месеца след нотифицирането на акта на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Този срок се удължава с два месеца по инициатива на Европейския парламент или на Съвета.
Член 28
Процедура на комитет
1.	Комисията се подпомага от Комитета по детергентите. Този комитет е комитет по смисъла на Регламент (ЕС) № 182/2011.
2.	При позоваване на настоящия параграф се прилага член 5 от Регламент (ЕС) № 182/2011.


2a.	При позоваване на настоящия параграф се прилага член 8 от Регламент (ЕС) № 182/2011[footnoteRef:26] във връзка с член 5 от него. [Изм. 117] [26: 	Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).] 

ГЛАВА VIII
ПРЕХОДНИ И ЗАКЛЮЧИТЕЛНИ РАЗПОРЕДБИ 
Член 29
Санкции
Държавите членки определят правилата за приложимите санкции при нарушаване на настоящия регламент и вземат всички необходими мерки, за да гарантират тяхното прилагане. Предвидените санкции трябва да са ефективни, пропорционални и възпиращи. Те могат да включват, когато е уместно, финансови санкции, пропорционални на оборота на юридическото лице, извършило нарушението, като се вземат предвид особеностите на малките и средните предприятия. Държавите членки уведомяват без забавяне Комисията за тези мерки, както и за всяко последващо изменение, което ги засяга. [Изм. 118]
Държавите членки гарантират, че въведените съгласно настоящия член санкции са надлежно съобразени, когато е приложимо, със следните фактори:


а)	естеството, тежестта и продължителността на нарушението;
б)	дали нарушението е извършено умишлено, или поради небрежност;
в)	вредите за здравето на човека или околната среда, причинени от нарушението, доколкото те могат да бъдат определени;
г)	равнището на съдействие, което носещото отговорност физическо или юридическо лице оказва на компетентния орган. [Изм. 119]
Член 30
Изменение на Регламент (ЕС) 2019/1020
В приложение I към Регламент (ЕС) 2019/1020 точка 15 се заменя със следното:
„15.	Регламент (ЕС) …/… на Европейския парламент и на Съвета от […] година относно предоставянето на пазара на детергенти и повърхностноактивни вещества (ОВ L […], [...] г., стр. [...].).“


Член 31
Доклад 
До ... [до Службата за публикации: моля, въведете датата, съответстваща на 5 години след датата на прилагане на настоящия регламент] Комисията представя на Европейския парламент и Съвета доклад за прилагането на настоящия регламент. Докладът съдържа оценка:
а)	начина, по който настоящият регламент постига целите си, в това число оценка на въздействието върху малките и средните предприятия;
б)	риска от генериране на антимикробна резистентност, свързан с употребата на детергенти или повърхностноактивни вещества с биоцидни свойства;
в)	появата на необосновани маркетингови твърдения, реклами и дизайни на опаковки, които подвеждат или имат потенциал да подведат потребителите, като създават впечатление за по-здравословни или екологосъобразни детергенти или повърхностноактивни вещества;


г)	изискванията за физическо и цифрово етикетиране на детергентите, като се вземат предвид безопасността на крайните потребители и околната среда и равнището на цифрова готовност сред всички групи от населението в Съюза;
д)	осъществимостта и екологичните и социално-икономическите разходи и ползи от постепенното премахване на фосфора в потребителските детергенти и от намаляването и, когато е възможно, постепенното премахване на фосфора в детергентите за промишлени и учрежденски цели в съответствие с ангажиментите по Плана за действие за Балтийско море;
е)	екологичните, здравните и социално-икономическите разходи и ползи от разширяването на общия подход към управлението на риска, така че да обхване детергентите и повърхностноактивните вещества, както и от постепенното премахване на веществата, пораждащи безпокойство, включително тези, които причиняват рак, генни мутации, засягат репродуктивната или ендокринната система, устойчиви и биоакумулиращи, засягат имунната, неврологичната или респираторната система или са токсични за конкретен орган, като се вземат предвид комбинираните ефекти, с оглед постигането на нетоксична околна среда.
Когато е уместно, докладът се придружава от законодателно предложение. [Изм. 120]


Член 32
Преглед във връзка с микроорганизмите
До [до Службата за публикации: моля, въведете датата, съответстваща на 3 години след датата на прилагане на настоящия регламент] Комисията извършва оценка на ефективността и уместността на изискванията в настоящия регламент за детергентите, съдържащи микроорганизми, по-специално списъка на патогенните микроорганизми, предвиден в точка 2 от приложение II, и въздействието на микроорганизмите, умишлено добавени към детергентите, върху процесите на пречистване на градските отпадъчни води, както и на възможността за включване в приложение II на нови микроорганизми или щамове на микроорганизми, които са разрешени в детергентите. [Изм. 121]
До... [Службата за публикации: моля, въведете дата = 3 години след датата на прилагане на настоящия регламент] и на всеки 3 години след това Комисията преразглежда списъка на патогенните микроорганизми, предвиден в приложение II, точка 2, и при необходимост приема делегирани актове в съответствие с член 27 за изменение на приложение II, за да отчете научно-техническия прогрес. [Изм. 122]


Член 32a
Преглед на съдържанието на възобновяеми суровини
До... [Службата за публикации: Моля, въведете дата – 3 години след датата на прилагане на настоящия регламент] Комисията представя на Европейския парламент и на Съвета доклад, в който се оценяват необходимостта, осъществимостта, техническите последици и ползите за здравето и околната среда от въвеждането на задължителни цели за възобновяеми суровини и рециклирано съдържание в детергентите и повърхностноактивните вещества. В този доклад Комисията по-конкретно взема предвид социално-икономическите въздействия, конкурентоспособността на икономическите оператори в Съюза, устойчивото снабдяване, както и потенциала за глобално затопляне, потенциала за използване на хранителни отпадъци в детергентите, потенциалната промяна в земеползването, свързана с алтернативни суровини, и продоволствената сигурност в Съюза. Когато е уместно, докладът се придружава от законодателно предложение. [Изм. 123]
Член 33
Отмяна на Регламент (ЕО) № 648/2004
Регламент (ЕО) № 648/2004 се отменя.
Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение VIII.


Член 34
Преходни разпоредби 
Държавите членки не възпрепятстват предоставянето на пазара на детергенти и повърхностноактивни вещества, които са пуснати на пазара преди [до Службата за публикации: моля, въведете датата, съответстваща на 30 месеца след датата на влизане в сила на настоящия регламент] в съответствие с Регламент (ЕО) № 648/2004, приложим на […] г. [до Службата за публикации: моля, въведете датата, съответстваща на един ден преди изтичането на 30 месеца след датата на влизане в сила на настоящия регламент].
Детергентите и повърхностноактивните вещества, които са пуснати на пазара след [до Службата за публикации: моля, въведете датата, съответстваща на един ден преди изтичането на 30 месеца след датата на влизане в сила на настоящия регламент] и които към момента на пускането им на пазара са в съответствие с Регламент (ЕО) № 648/2004, приложим на [до Службата за публикации: моля, въведете датата, съответстваща на един ден преди изтичането на 30 месеца след датата на влизане в сила на настоящия регламент], могат да бъдат предоставяни на пазара до [до Службата за публикации: моля, въведете датата, съответстваща 36 месеца след датата на влизане в сила на настоящия регламент].


Член 35
Влизане в сила и прилагане 
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Настоящият регламент се прилага от [до Службата за публикации: моля, въведете датата, съответстваща на 30 месеца след датата на влизане в сила на настоящия регламент].
Настоящият регламент е задължителен в своята цялост и се прилага пряко във всички държави членки.
Съставено в … на […] година.
За Европейския парламент	За Съвета
Председател	Председател

EN		EN
EN		EN
ПРИЛОЖЕНИЕ I
ИЗИСКВАНИЯ ЗА БИОРАЗГРАДИМОСТ, ПОСОЧЕНИ В ЧЛЕН 4
КРИТЕРИИ ЗА КРАЙНА БИОРАЗГРАДИМОСТ И МЕТОДИ ЗА ИЗПИТВАНЕ НА ПОВЪРХНОСТНОАКТИВНИ ВЕЩЕСТВА И ПОВЪРХНОСТНОАКТИВНИ ВЕЩЕСТВА В ДЕТЕРГЕНТИ
1.	Референтният метод, избран в настоящия регламент за лабораторните изпитвания относно крайната биоразградимост на повърхностноактивните вещества, се основава на стандарта EN ISO 14593: 1999 (тестово изпитване с CO2 в горната част на колона).
2.	Повърхностноактивните вещества и повърхностноактивните вещества в детергенти трябва да са крайно биоразградими, както е определено съгласно критериите, установени в точка 3.
3.	Повърхностноактивните вещества и повърхностноактивните вещества в детергенти се смятат за крайно биоразградими, ако отговарят на един от следните критерии:
а)	нивото на биоразградимост (минерализация), измерено с помощта на един от следните методи за изпитване, е не по-малко от 60 % за период от двадесет и осем дни:
i)	Стандарт EN ISO 14593: 1999 — Качество на водата — Оценяване във водна среда на крайна биоразградимост в аеробни условия на органичните съединения — Метод чрез анализ на неорганичен въглерод в херметически затворени съдове (тестово изпитване с CO2 в горната част на колона);


ii)	метод В.4-В за отделяне на въглероден диоксид (СО2) (модифициран метод на Щурм), описан в част В, раздел IV от приложението към Регламент (ЕО) № 440/2008 на Комисията[footnoteRef:27]1; [27: 1	Регламент (ЕО) № 440/2008 на Комисията от 30 май 2008 г. за определяне на методи за изпитване в съответствие с Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) (ОВ L 142, 31.5.2008 г., стр. 1).] 

iii)	метод В.4-Г, изпитване чрез манометрична респирометрия, описан в част В, раздел V от приложението към Регламент (ЕО) № 440/2008;
iv)	метод В.4-Д, изпитване по метода на изолираните проби, описан в част В, раздел VI от приложението към Регламент (ЕО) № 440/2008;
v)	метод В.4-Е, изпитване по метода на MITI (Министерство на международната търговия и индустрията — Япония), описан в част В, раздел VII от приложението към Регламент (ЕО) № 440/2008;
vi)	Стандарт ISO 10708: 1997 — Качество на водата — Оценяване във водна среда на крайна биоразградимост в аеробни условия на органичните съединения — Определяне на биохимичната нужда от кислород чрез тест от две фази в затворена колба.


б)	нивото на биоразградимост (минерализация), измерено с помощта на един от следните методи за изпитване, е не по-малко от 70 % за период от двадесет и осем дни:
i)	метод В.4-А, метод за определяне на разтворен органичен въглерод (DOC) чрез скоростта на отмиране, описан в част В, раздел II от приложението към Регламент (ЕО) № 440/2008;
ii)	метод В.4-Б, модифициран скрининг метод на OECD за определяне на DOC чрез скоростта на отмиране, описан в част В, раздел III от приложението към Регламент (ЕО) № 440/2008.
При никой от методите за изпитване, посочени в букви а) и б), да не се прибягва до предварително привеждане до работна температура и да не се прилага принципът за междинен интервал от десет дни.
4.	Посочените в точка 3 изпитвания се извършват от лаборатории, които отговарят на някое от следните условия:
а)	лабораториите спазват принципите на добра лабораторна практика, предвидени в Директива 2004/10/ЕО на Европейския парламент и на Съвета[footnoteRef:28]2, или международни стандарти, признати за еквивалентни; [28: 2	Директива 2004/10/ЕО на Европейския парламент и на Съвета от 11 февруари 2004 г. относно хармонизиране на законовите, подзаконовите и административните разпоредби, свързани с прилагането на принципите на добра лабораторна практика и верифицирането на тяхното прилагане при изпитвания на химически вещества (ОВ L 50, 20.2.2004 г., стр. 44).] 

б)	лабораториите са акредитирани в съответствие със стандарта за лабораториите, посочен в Регламент (ЕО) № 765/2008.

ПРИЛОЖЕНИЕ II
ИЗИСКВАНИЯТА ЗА ДЕТЕРГЕНТИТЕ, СЪДЪРЖАЩИ МИКРООРГАНИЗМИ, ПОСОЧЕНИ В ЧЛЕН 5
1.	Микроорганизмите, преднамерено добавени в детергенти, изпълняват следните условия:
а)	трябва да имат номер от Американската банка за типови култури (American Type Culture Collection (ATCC), да принадлежат към колекция на международен депозитарен орган (IDA) или тяхното ДНК да е било идентифицирано в съответствие с протокола за идентификация на щамове (като се използва 16S рибозомална ДНК секвенция или еквивалентен метод); [Изм. 124]
б)	спадат едновременно към следните:
i)	Рискова група I, както е дефинирана от Директива 2000/54/ЕО — биологични агенти при работа;
ii)	Списъка за квалифицирана презумпция за безопасност (QPS), издаден от Европейския орган за безопасност на храните (ЕОБХ).
Настоящата точка не се прилага за микроорганизми, преднамерено добавени в детергенти, пуснати на пазара за целите на научноизследователската и развойна дейност.


2.	Следните патогенни микроорганизми не трябва да присъстват в някой от щамовете, включени в крайния продукт, когато се извършва скрининг с посочените методи за изпитване или еквивалентни на тях методи:
а)	E. coli, метод за изпитване ISO 16649-3:2005;
б)	Streptococcus (Enterococcus), метод за изпитване ISO 21528-1:2004;
в)	Staphylococcus aureus, метод за изпитване ISO 6888-1;
г)	Bacillus cereus, метод за изпитване ISO 7932:2004 или ISO 21871;
д)	Salmonella, метод за изпитване ISO 6579:2002 или ISO 19250.
да)	Pseudomonas aeruginosa, метод за изпитване ISO 22717:2015; [Изм. 125]
дб)	Candida albicans, метод за изпитване ISO 18416:2015; [Изм. 126]
дв)	всякакви други микроорганизми, изброени в приложение 1, таблица 4 от Регламент (ЕС) 2020/741[footnoteRef:29]1. [Изм. 127] [29: 1	Регламент (ЕС) 2020/741 на Европейския парламент и на Съвета от 25 май 2020 г. относно минималните изисквания за повторното използване на водата (ОВ L 177, 5.6.2020 г., стр. 32).] 



3.	Преднамерено добавените микроорганизми не трябва да са генетично модифицирани микроорганизми.
4.	Преднамерено добавените микроорганизми са, с изключение на присъщата резистентност, възприемчиви към всеки от основните класове антибиотици, а именно аминогликозид, макролид, бета-лактам, тетрациклин и флуорохинолони, в съответствие с метода на дифузията на дисковете на Европейския комитет за изследване на антимикробната чувствителност (EUCAST) или еквивалентен метод.
5.	Когато се пускат на пазара, детергентите, съдържащи микроорганизми, трябва да имат стандартен брой микроорганизми, равен на или по-голям от 1x105 образуващи колонии единици (CFU) на ml в съответствие със стандарт ISO 21149 или ISO 4833-4833—1:2014. [Изм. 128]
6.	Минималният срок на годност на даден детергент, съдържащ микроорганизми, не трябва да е по-малък от 24 месеца, а броят на микробите не трябва да намалява с повече от 10 % на всеки 12 месеца в съответствие с ISO 21149 или ISO 4833-4833—1:2014. [Изм. 129]


7.	МикроорганизмитеРазрешава се детергентите, съдържащи се в детергенти, които се пускатмикроорганизми, да бъдат пускани на пазара под формата на спрей, преминават изпитването за остра инхалационна токсичностслед като в съответствие с методчлен 26, параграф 6а, бъдат установени подходящи подходи без използване на животни за изпитване Б.2., описан в част Б от приложението към Регламент (ЕО) № 440/2008на свойствата на микроорганизмите за респираторна сенсибилизация. [Изм. 130]
8.	Детергентите, съдържащи микроорганизми, не се пускат на пазара във формат за многократно пълнене.
9.	Производителят обосновава всички твърдения, направени по отношение на производителя относно действията наили резултатите от микроорганизмите, съдържащи се в продукта, се подкрепят отс подходящи изпитвания, проведени от трети страни. Тези изпитвания се проверяват от независима трета страна. [Изм. 131]
10.	Забранено е да се твърди или да се внушава върху етикета или по друг начин, че детергентът има антимикробно или дезинфекциращо действие, освен ако детергентът не отговаря на изискванията на Регламент (ЕС) № 528/2012.


11.	Посочените в точки 2, 5, 6, 7 и 9 изпитвания се извършват от лаборатории, които отговарят на някое от следните условия:
а)	лабораториите спазват принципите на добра лабораторна практика, предвидени в Директива 2004/10/ЕО на Европейския парламент и на Съвета[footnoteRef:30]2, или международни стандарти, признати за еквивалентни; [30: 2	Директива 2004/10/ЕО на Европейския парламент и на Съвета от 11 февруари 2004 г. относно хармонизиране на законовите, подзаконовите и административните разпоредби, свързани с прилагането на принципите на добра лабораторна практика и верифицирането на тяхното прилагане при изпитвания на химически вещества (ОВ L 50, 20.2.2004 г., стр. 44).] 

б)	лабораториите са акредитирани в съответствие със стандарта за лабораториите, посочен в Регламент (ЕО) № 765/2008.

ПРИЛОЖЕНИЕ III
ОГРАНИЧЕНИЯ ПО ОТНОШЕНИЕ НА СЪДЪРЖАНИЕТО НА ФОСФАТИ И ДРУГИ ФОСФОРНИ СЪЕДИНЕНИЯ, ПОСОЧЕНИ В ЧЛЕН 6
	Детергент
	Ограничения

	Потребителски перилни детергенти
	1. Не могат да бъдат пускани на пазара, ако общото тегловно съдържание на фосфор е 0,5 грама или повече в препоръчителното количество детергент, което следва да се използва при основния цикъл от процеса на изпиране за стандартно зареждане на перална машина, както е определено в част Б от приложение V, за твърда вода:
- за „нормално замърсени“ текстилни изделия в случай на „класически“ детергенти;
- за „леко замърсени“ текстилни изделия в случай на детергенти за пране на фини текстилни изделия.
2. Не съдържат фосфати.
3. Не могат да бъдат пускани на пазара в срок до ... [4 години от влизането в сила на настоящия регламент], ако общото тегловно съдържание на фосфор е равно на или над:
- 0, 1 g за „леко замърсени“ текстилни изделия в случай на детергенти за фини текстилни изделия;
- 0, 25 g за „нормално замърсени“ текстилни изделия в случай на „класически“ детергенти;
- 0,045 g за препарати за отстраняване на петна, използвани при пране;
- 0,023 g за препарати за отстраняване на петна, използвани за предварителна обработка;
в препоръчителното количество детергент, което следва да се използва при основния цикъл от процеса на изпиране за стандартно зареждане на перална машина, както е определено в част Б от приложение V.

	Потребителски детергенти за автоматични съдомиялни машини
	1. Не могат да бъдат пускани на пазара, ако общото тегловно съдържание на фосфор е 0,3 грама или повече за стандартна доза, както е определено в част Б от приложение V.
2. Не съдържат фосфати.
3. Не могат да бъдат пускани на пазара в срок до ... [4 години от влизането в сила на настоящия регламент], ако общото тегловно съдържание на фосфор е равно на или над:
- 0, 2 g на измиване в детергентите за съдомиялни машини;
- 0,03 g на измиване в помощни средства за изплакване.

	Потребителски детергенти за миене на съдове на ръка
	Не трябва да съдържат фосфати и други видове фосфор до... 4 години след влизането в сила на настоящия регламент].

	Потребителски почистващи препарати за твърди повърхности
	1. Не съдържат фосфати.
2. Универсалните почистващи средства и почистващите средства за прозорци не съдържат фосфор до... 4 години след влизането в сила на настоящия регламент].
3. Почистващите препарати за кухня и почистващите препарати за санитарни помещения не могат да бъдат пускани на пазара, ако общото тегловно съдържание на фосфор е равно на или над: 
- 2 g/l почистващ разтвор до ... [4 години след влизането в сила на настоящия регламент]; и 
- 1 g/l почистващ разтвор до ... [7 години след влизането в сила на настоящия регламент].

	Перилни детергенти за промишлени и учрежденски цели
	Не могат да бъдат пускани на пазара в срок до ... [4 години от влизането в сила на настоящия регламент], ако общото тегловно съдържание на фосфор е равно на или над:
- 0,5 g/kg за леко замърсено пране;
- 1 g/kg за средно замърсено пране;
- 1,5 g/kg за силно замърсено пране.

	Детергенти за съдомиялни машини за промишлени и учрежденски цели
	Не могат да бъдат пускани на пазара в срок до ... [7 години от влизането в сила на настоящия регламент], ако общото тегловно съдържание на фосфор е равно на или над
- за детергенти за съдомиялни машини и мултикомпонентни системи:
- 0, 3 g/l разтвор за измиване за мека вода;
- 0, 4 g/l разтвор за измиване за вода със средна твърдост;
- 0, 75 g/l разтвор за измиване за твърда вода.
- за предварително накисване 1 g/l измиващ разтвор;
- за спомагане на изплакването 0,02 g/l измиващ разтвор.


 [Изм. 132]


ПРИЛОЖЕНИЕ IV
ПРОЦЕДУРА ЗА ОЦЕНКА НА СЪОТВЕТСТВИЕТО, ПОСОЧЕНА В ЧЛЕН 7, ПАРАГРАФ 2
Модул А - вътрешен производствен протокол 
1.	Описание на модула
Вътрешният производствен контрол е процедура за оценяване на съответствието, чрез която производителят изпълнява задълженията си, предвидени в точки 2, 3 и 4, и осигурява и декларира на своя отговорност, че съответните детергенти или повърхностноактивни вещества отговарят на изискванията на настоящия регламент, приложими за тях.
2.	Техническа документация
2.1.	Техническата документация се изготвя от производителя. Документацията позволява да се оцени съответствието на детергента или повърхностноактивното вещество с приложимите изисквания и включва съответен анализ и оценка на рисковете.


2.2.	В техническата документация се посочват приложимите изисквания и се включва — доколкото е необходимо за нуждите на оценяването — информация относно проектирането, производството и предвидената употреба на детергента или повърхностноактивното вещество. Техническата документация съдържа, когато е приложимо, най-малко следните елементи:
а)	общо описание на детергента или повърхностноактивното вещество и описание на предвидената употреба;
б)	докладите от изпитванията, които доказват съответствието с приложение I и, когато е приложимо, с приложения II и III;
в)	списък на методите за изпитване, използвани за доказване на съответствието с изискванията на настоящия регламент;
г)	резултати от направените изчисления и от проведените изследвания;
д)	информационен фиш за съставките, който отговаря на следните изисквания:
i)	в него са изброени всички преднамерено добавени вещества и консерванти, посочени в част А от приложение V;
ii)	за всеки съставен компонент се посочват общоприетото химично име или името по IUРАС, и когато има такива, наименованието по INCI, номерът по CAS и името, с което той фигурира в Европейската фармакопея;


iii)	всички вещества се изброяват в низходящ ред на концентрацията им и списъкът се подразделя в следните диапазони от стойности, изразени в проценти от теглото:
1)	10 % или повече,
2)	1 % или повече, но по-малко от 10 %,
3)	0,1 % или повече, но по-малко от 1 %,
4)	по-малко от 0,1 %.
За целите на буква д) парфюм, етерично масло или оцветител се считат за един компонент.
3.	Производство
Производителят взема всички необходими мерки производственият процес и неговото наблюдение да осигурят съответствието на детергента или повърхностноактивния продукт с техническата документация, посочена в точка 2, и с изискванията на настоящия регламент, приложими към тях.

ПРИЛОЖЕНИЕ V
ИЗИСКВАНИЯ ЗА ЕТИКЕТИРАНЕ
ЧАСТ А — ЕТИКЕТИРАНЕ ОТНОСНО СЪДЪРЖАНИЕТО
Информацията, която трябва да бъде включена върху етикетите на детергентите и повърхностноактивните вещества, предлагани на пазара
1.	Диапазоните от тегловни проценти „по-малко от 5 %“, „5 % или повече, но по-малко от 15 %“, „15 % или повече, но по-малко от 30 %“, „30 % и повече“ се използват за посочване на съдържанието на изброените по-долу съставни компоненти, когато същите се добавят в концентрация над 0,2 % тегловни процента:
а)	фосфати,
б)	фосфонати,
в)	анионни повърхностноактивни вещества, [Изм. 133]
г)	катионни повърхностноактивни вещества, [Изм. 134]
д)	амфотерни повърхностноактивни вещества, [Изм. 135]
е)	нейоногенни повърхностноактивни вещества, [Изм. 136]


ж)	кислородни повърхностноактивни вещества за избелване,
з)	хлорни повърхностноактивни вещества за избелване,
и)	EDTA (етилен-диамин-три-хидроокси ацетат) и соли,
й)	NTA (нитрилотриоцетна киселина) и соли,
к)	феноли и халогенирани феноли,
л)	парадихлоробензен,
м)	ароматни въглеводороди,
н)	алифатни въглеводороди,
о)	халогенирани въглеводороди,
п)	сапун,
р)	зеолити,
с)	поликарбоксилати.


2.	Указва се класът на следните съставни компоненти, ако са прибавени, независимо от концентрацията им:
а)	ензими,
б)	микроорганизми,
в)	оптични избелители,
г)	парфюми.
3.	Консервантите се изброяват по метода, посочен в член 33 от Регламент (ЕО) № 1223/2009, независимо от тяхната концентрация, при условие че отговарят на следните условия:
а)	допринасят за квалифицирането на детергента като третирано изделие по смисъла на член 3, параграф 1, буква л) от Регламент (ЕС) № 528/2012;
б)	посочени са върху етикета на съставен компонент на детергента.


Условието, посочено в първа алинея, буква б), не трябва да бъде изпълнено, когато съдържанието на консерванти не надвишава пределните концентрации за предизвикване, посочени в точка 3.4.3.3. /таблица 3.4.6 от приложение I към Регламент (ЕО) № 1272/2008 или вече нямат функция на консервант в крайния продукт, дори и в синергия с други консерванти.
Когато се предоставя цифров етикет в съответствие с член 16, параграф 1 от настоящия регламент, консервантите се изброяват по метода, посочен в член 33 от Регламент (ЕО) № 1223/2009, независимо от тяхната концентрация. [Изм. 137]
4.	Ако се добавят в концентрации, надвишаващи 0,01 % от теглото, алергенните аромати, изброени във вписвания 45, 67—92 и [X] — [X] от приложение III към Регламент (ЕО) № 1223/2009, се етикетират по метода, посочен в член 33 от същия регламент. Първото изречение не се прилага за алергенни аромати, които отговарят на праговете за етикетиране съгласно Регламент (ЕО) № 1272/2008.


5.	Изискванията, посочени в точки 1—4, не се прилагат за детергенти и повърхностноактивни вещества за професионална употреба, при условие че информацията, еквивалентна на изискваната съгласно тези точки, е предоставена в раздел 15 от информационния лист за безопасност, изготвен в съответствие с член 31 от Регламент (ЕО) № 1907/2006.
6.	В допълнение към информацията, посочена в точки 1—5, според случая, етикетът на детергентите, съдържащи микроорганизми, съдържа следната информация:
а)	указание или препоръка за безопасност продуктът да не се използва върху повърхности в контакт с храни;
б)	срок на годност на продукта;
в)	инструкции за употреба или специални предпазни мерки, когато е приложимо.


ЧАСТ Б — ЕТИКЕТИРАНЕ ОТНОСНО ДОЗИРОВКАТА 
Информацията, която трябва да бъде включена върху етикета на потребителските перилни детергенти и потребителските детергенти за автоматични съдомиялни машини
1.	Етикетът на потребителските перилни детергенти съдържа следната информация:
а)	препоръчителните количества и/или указания за дозиране, изразени в милилитри или в грамове, или, когато е приложимо, брой единици, съответстващи на стандартно зареждане на перална машина, за използване с мека, средно твърда и твърда вода, както и указания за един или два цикъла на пране, [Изм. 138]
б)	за „класически“ детергенти — броя на стандартните зареждания на една перална машина с „нормално замърсени“ текстилни изделия, а за детергенти за фини текстилни изделия — броя на стандартните зареждания на една перална машина с „леко замърсени“ текстилни изделия, които могат да бъдат изпрани със съдържанието на една опаковка, при използване на вода със средна твърдост, отговаряща на 2,5 милимола CaCO3/l,
в)	ако заедно с продукта се предоставя дозаторна чашка, нейната вместимост се отбелязва също в милилитри или в грамове и мерителната скала се изобразява ясно и при значителен контраст спрямо цвета на дозаторната чашка с оглед указване насе посочват указания за дозата детергент, съответстваща на стандартно зареждане на перална машина, за използване съответно с мека, средно твърда и твърда вода., [Изм. 139]


ва)	за детергентите, опаковани в бутилки, дозата детергент, подходяща за стандартно зареждане на пералната машина най-малко за мека вода и за вода със средна твърдост, се осигурява чрез ясно видима скала на капачката при значителен контраст спрямо цвета на капачката. [Изм. 140]
2.	За целите на точка 1 стандартното зареждане на перална машина е 4,5 kg сух текстил за детергенти за „класическо“ пране и 2,5 kg сух текстил за детергенти за фини текстилни изделия. Детергентите се считат за „класически“ когато производителят им не предвижда предимно употреба, при която се щадят тъканите, и по-специално пране при ниска температура, при нежни и цветни материи.
3.	Върху етикета на потребителските детергенти за автоматични съдомиялни машини се посочва стандартната доза, изразена в грамове или милилитри, или брой таблетиединици за основния цикъл на измиване, за нормално замърсени съдове за сервиране в напълно натоварена съдомиялна машина за 12 комплекта, като, където е приложимо, стандартната доза се коригира съответно за използване с мека, средно твърда и твърда вода. [Изм. 141]


ЧАСТ В — ЦИФРОВО ЕТИКЕТИРАНЕ 
Следната информация относно съдържанието, посочена в част А, може да бъде предоставена само върху цифровия етикет в съответствие с член 16, параграф 1, втора алинея, по начина, определен в тази част:
а)	анионни повърхностноактивни вещества;
б)	катионни повърхностноактивни вещества;
в)	амфотерни повърхностноактивни вещества;
г)	нейоногенни повърхностноактивни вещества;
д)	фосфати;
е)	фосфонати;
ж)	сапун. [Изм. 142]


ЧАСТ Г – ОПРОСТЕНА ИНФОРМАЦИЯ ЗА ДОЗИРОВКАТА ЗА ПОТРЕБИТЕЛСКИ ПЕРИЛНИ ДЕТЕРГЕНТИ
Опростената таблица с дозировката трябва да съдържа следната информация:
а)	основни инструкции за употреба, когато е приложимо;
б)	препоръчани количества въз основа на среднатасредна твърдост на водата и степента на замърсяване на тъканите; както и [Изм. 143]
в)	указание за зареждането на пералната машина.
Част Б, точка 1, букви в) и г) се прилагат и в случай че е предоставена опростена информация за дозировката. [Изм. 144]

ПРИЛОЖЕНИЕ VI
ПРОДУКТОВ ПАСПОРТ
Продуктовият паспорт съдържа следната информация:
а)	уникалния продуктов идентификатор на детергента или повърхностноактивното вещество;
б)	наименованието, пощенския адрес и адреса на електронната поща на производителя или на упълномощения представител на производителя, както и единният идентификационен код на оператор на производителя; [Изм. 145]
в)	идентификацията на детергента или повърхностноактивното вещество, позволяваща проследяване, включително достатъчно ясно цветно изображение, което да позволи идентифицирането на детергента или повърхностноактивното вещество;
г)	кода на стоката, под който детергентът или повърхностноактивното вещество е класифициран към момента на създаване на продуктовия паспорт, както е посочено в Регламент (ЕИО) № 2658/87 на Съвета[footnoteRef:31]1; [31: 1	Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (OВ L 256, 7.9.1987 г., стр. 1).] 

д)	позовавания на правните актове на Съюза, на които съответства детергентът или повърхностноактивното вещество;


е)	пълен списък на веществата, преднамерено добавени в детергента или повърхностноактивното вещество, и на консервантите, етикетирани в съответствие с част А, точка 3, първа алинея, буква б) от приложение V, като се използва наименование от Международната номенклатура на козметичните съставки, или, когато такова не е налично, наименованието на Европейската фармакопея и, когато то също не е налично, общоприетото химично наименование или наименованието на Международния съюз на химиците сза чиста и приложна химия;. [Изм. 146]
еа)	техническата документация и резултатите от процедурата за оценяване на съответствието, посочена в член 7, параграф 2; [Изм. 147]
еб)	когато е приложимо, резултатите от изпитването, проведено от производителя в съответствие с точка 9 от приложение II, и декларацията за проверка на тези изпитвания от трета страна; [Изм. 148]
ев)	когато е приложимо, връзка към цифровия етикет, посочен в член 16, параграф 1. [Изм. 149]
Информацията, посочена в буква еа), се предоставя само на органите за надзор на пазара на държавите членки и на Комисията. [Изм. 150]
Задължението, посочено в буква е), не се прилага за детергенти за професионална употреба или за повърхностноактивни вещества за детергенти за професионална употреба, за които е наличен информационен лист за безопасност, посочен в член 31 от Регламент (ЕО) № 1907/2006.

ПРИЛОЖЕНИЕ VII
МЕТОДИ ЗА ИЗПИТВАНЕ, ПОСОЧЕНИ В ЧЛЕН 22, параграф 2
1.	ЕТАЛОНЕН МЕТОД (ТЕСТ ЗА ПОТВЪРЖДАВАНЕ)
1.1.	Определение
Този метод описва лабораторен модел на инсталация за активна утайка и вторичен утайник, който е проектиран да симулира система за обработка на отпадните води. В съответствие със стандарта EN ISO 11733 при този тестови метод могат да бъдат използвани подобрени съвременни условия на функциониране.
1.2.	Необходимо оборудване
Методът за измерване използва инсталация с активна утайка, представена схематично на фигура 1 и по-подробно – на фигура 2. Оборудването включва съд А, предназначен да събира отпадните синтетични води, дозираща помпа В, съд за аерация С, съд за декантиране D, помпа за сгъстен въздух Е, която позволява вторична обработка на активната утайка, и колектор F, предназначен да събира обработения отработен разтвор.
Съдове A и F трябва да бъдат от стъкло или от подходящ пластмасов материал и да имат вместимост най-малко двадесет и четири литра. Помпата В трябва да осигурява равномерно захранване на съда за аерация със синтетичния отработен разтвор; при нормална работа този съд трябва да събира три литра смес. Фритовано стъкло (порьозен филтър) G, предназначено за аерацията, е окачено в съда C на върха на вътрешния му конус. Количеството на вкарания въздух от устройството за аерация се контролира от дебитомер Н.


1.3.	Синтетичен отработен разтвор
За извършване на това тестово изпитване се използва синтетичен отработен разтвор. В един литър вода от водопроводната мрежа се разтварят:
–	160 mg пептон;
–	110 mg екстракт от месо;
–	30 mg уреа (карбамид), CO(NH2)2;
–	7 mg натриев хлорид, NaCl;
–	4 mg калциев хлорид, CaCl2.2H2O;
–	2 mg магнезиев сулфат, MgSO4.7H2O;
–	28 mg дикалиев хидрогенфосфат, K2HPO4;
–	10 ± 1 mg от повърхностноактивното вещество.
Синтетичният отработен разтвор се приготвя ежедневно.
1.4.	Приготвяне на пробите
Повърхностноактивните вещества, които не са обозначени с формули, се изследват във вида, в който са. За да се приготви синтетичният отработен разтвор, трябва да бъде определено активното съдържание на пробите на повърхностноактивното вещество (точка 1.3).


1.5.	Действие на инсталацията
Първо се напълват съдът за аерация С и съдът за декантиране D със синтетичния отработен разтвор. Съдът за декантиране D трябва да се закрепи на такава височина, че съдът за аерация С да съдържа три литра. Вкарват се 3 ml вторичен отработен разтвор с добро качество, прясно взет от инсталация за обработка на предимно битови отпадни води. Отработеният разтвор трябва да се поддържа в аеробни условия във времето от вземането на пробата до използването. След това се задействат устройството за аерация G, помпата за сгъстен въздух Е и помпата за дозиране В. Синтетичният отработен разтвор трябва да премине в съда за аерация С при дебит от един литър на час, което прави средно време на задържане от три часа.
Протичането на аерацията трябва да се регулира по такъв начин, че съдържанието на съда С да е постоянно в състояние на суспензия и съдържанието на разтворения кислород да бъде минимум 2 mg/l. Трябва да се попречи на образуването на пяна с подходящи средства. Не трябва да се използват обаче вещества против пяна, които имат инхибиторно действие върху активната утайка или които съдържат повърхностноактивни вещества. Помпата Е трябва да бъде регулирана по такъв начин, че в съда за аерация С да протича непрекъснато равномерно рециклиране на активната утайка от съда за декантиране. Утайката, която се е натрупала на върха в съда за аерация С, на дъното на съда за декантиране D или по кръга на циркулация, трябва да бъде връщана в циркулация най-малко един път дневно чрез отнемане с четки или по друг подходящ начин. Когато активната утайка не декантира, декантацията може да се подпомогне чрез добавяне, което при необходимост се повтаря, на части от по 2 ml петпроцентен разтвор от железен хлорид.


Водата, която излиза от съда за декантиране D, се събира в колектора F в продължение на двадесет и четири часа; след това се взема проба, след като се извърши хомогенизиране на сместа. После колекторът F трябва да бъде грижливо почистен.
1.6.	Контрол на измервателното оборудване
Количеството на повърхностноактивното вещество (в mg/l) в синтетичния отработен разтвор се определя непосредствено преди момента на използване.
Количеството на повърхностноактивното вещество (в mg/l) в отпадната вода, събрана за двадесет и четири часа в колектора F, трябва да се определи аналитично по същия метод веднага след вземането на пробата: ако не може да стане веднага, пробите се консервират, за предпочитане чрез замразяване. Концентрацията на повърхностноактивното вещество трябва да се определи с точност до 0,1 mg/l.
За да се провери доброто протичане на операцията, най-малко два пъти седмично се измерва химичната потребност от кислород (ХПК) или разтворения органичен въглерод (РОВ) във филтрирания върху стъклени влакна отработен разтвор, натрупан в колектора F, и във филтрирания синтетичен отработен разтвор, който е в събирателния съд А.
Намаляването на ХПК или на РОВ трябва да се стабилизира, когато ежедневното биоразграждане на повърхностноактивното вещество е приблизително равномерно, тоест в края на началния период, посочен във фигура 3.
Съдържанието на сухи минерални вещества в активната утайка, събрана в съда за аерация, трябва да се определя два пъти седмично в g/l. Ако то надвишава 2,5 g/l, е необходимо да се отстрани излишъкът от активната утайка.
Изследването за биоразграждане се извършва при стайна температура; тази температура трябва да бъде равномерна и да се поддържа в границите между 19 и 24 °C.


1.7.	Изчисляване на степента на биоразградимост
Процентът на биоразграждане на повърхностноактивното вещество трябва да се изчислява ежедневно въз основа на съдържанието на повърхностноактивно вещество, изразено в mg/l, в синтетичния отработен разтвор и в съответната отпадна вода, събрана в колектора F.
Получените по тази начин стойности трябва да бъдат графично изобразени, както е посочено на фигура 3.
Биоразградимостта на повърхностноактивното вещество се изчислява, като се вземе средноаритметичното число на получените стойности през периода от двадесет и един дни след началния период на адаптация, срок, през който биоразградимостта трябва да е протичала равномерно и инсталацията да е работила без смущения. Продължителността на началния период в никакъв случай не трябва да надвишава шест седмици.
Ежедневните стойности на биоразградимостта трябва да бъдат изчислявани с точност до 0,1 %, но крайният резултат се определя чрез закръгляне до най-близкото цяло число.
В някои случаи честотата на вземане на проби може да бъде намалена, но за изчисляването на средната стойност трябва да се използват резултатите от най-малко четиринадесет вземания на проби, разпределени в периода от двадесет и един дни след началния период.


2.	ОПРЕДЕЛЯНЕ НА АНИОННИТЕ ПОВЪРХНОСТНОАКТИВНИ ВЕЩЕСТВА ПРИ ТЕСТОВИТЕ ИЗПИТАНИЯ ЗА БИОРАЗГРАДИМОСТ
2.1.	Принцип
Методът се основава на факта, че катионният оцветител, който е метиленово синьо, взаимодейства с анионните повърхностноактивни вещества (МВАS) и дава сини соли, които могат да се извлекат с помощта на хлороформ. За да се избегнат интерференции, извличането се извършва отначало от алкален разтвор и екстрактът се разклаща след това в киселинен разтвор на метиленовото синьо. Поглъщането на отделената органична фаза се измерва чрез фотометрия при максимална дължина на поглъщане на вълната от 650 nm.
2.2.	Реактиви и апаратура
2.2.1.	Буферен разтвор pH 10
Разтварят се 24 g натриев бикарбонат, NaHCO3 за анализ и 27 g безводен натриев карбонат (Na2CO3) за анализ в дейонизирана вода и се разреждат в 1000 ml.
2.2.2.	Неутрален разтвор на метиленово синьо
Разтварят се 0,35 g метиленово синьо за анализ в дейонизирана вода и се разреждат в 1000 ml. Разтворът се приготвя най-малко двадесет и четири часа преди да се използва. Поглъщането на фазата на хлороформа при контролното изследване, сравнена с тази на чистия хлороформ, не трябва да надвишава 0,015 при 1 cm дебелина на слоя при 650 nm.


2.2.3.	Киселинен разтвор на метиленовото синьо
Разтварят се 0,35 g метиленово синьо за анализ в 500 ml дейонизирана вода и се смесват с 6,5 ml H2SO4 (d = 1,84 g/ml). Разрежда се до 1000 ml с дейонизирана вода. Разтворът се приготвя най-малко двадесет и четири часа преди да се използва. Поглъщането на фазата на хлороформа при контролното изследване, сравнена с тази на чистия хлороформ, не трябва да надвишава 0,015 при 1 cm дебелина на слоя при 650 nm.
2.2.4.	Хлороформ (трихлорометан) за анализ, прясно дестилиран
2.2.5.	Додецилбензен-метилов естер на сулфоновата киселина
2.2.6.	Разтвор на калиев хидроксид в етанол, KOH 0,1 M
2.2.7.	Чист етанол, C2H5OH
2.2.8.	Сярна киселина, H2SO4 0,5 M
2.2.9.	Разтвор на фенолфталеин
Разтваря се 1 g фенолфталеин в 50 ml етанол и се добавят 50 ml дейонизирана вода, като се разклаща непрекъснато. Чрез филтриране се отстранява всяка получена утайка.
2.2.10.	Хлороводородна (солна) киселина и метанол: 250 ml концентрирана солна киселина за анализ и 750 ml метанол
2.2.11.	Декантационна колба от 250 ml
2.2.12.	Мерителна колба с обем 50 ml
2.2.13.	Мерителна колба с обем 500 ml


2.2.14.	Мерителна колба с обем 1000 ml
2.2.15.	Облодънна колба с гърло на шлиф, обратен хладник (дефлегматор) с обем 250 ml; гранули за улесняване на кипенето
2.2.16.	Уред за измерване на pH (pH-мер)
2.2.17.	Фотометър за измерване при дължина от 650 nm, с вани от 1 до 5 cm
2.2.18.	Филтърна хартия за качествен химичен анализ
2.3.	Метод
Пробите, които са предназначени за анализ, не трябва да се вземат през пласт от пяна.
След грижливото почистване с вода, апаратурата, използвана за анализа, трябва да се изплакне изцяло с разтвор от солна киселина и метанол (точка 2.2.10), а преди използването ѝ – с дейонизирана вода.
Извършва се филтриране на отработения разтвор на входа и изхода на инсталацията за активна утайка, който ще се тества непосредствено след вземането на пробата. Отстраняват се началните 100 ml от филтратите.
Поставя се един измерен обем от пробата, която е неутрализирана при необходимост, в декантационна колба от 250 ml (точка 2.2.11). Обемът на пробата трябва да съдържа между 20 и 150 g от MBAS. При по-ниско съдържание на MBAS може да се използват до 100 ml от пробата. Когато от нея се използват по-малко от 100 ml, се разрежда до 100 ml с дейонизирана вода. Към пробата се прибавят 10 ml от буферния разтвор (точка 2.2.1), 5 ml от неутралния разтвор на метиленово синьо (точка 2.2.2) и 15 ml от хлороформа (точка 2.2.4). Сместа се разклаща равномерно и не прекалено силно в продължение на една минута. След разделяне на фазите, слоят на хлороформа се прехвърля във втора декантационна колба, съдържаща 110 ml дейонизирана вода и 5 ml киселинен разтвор на метиленово синьо (точка 2.2.3). Сместа се разклаща в продължение на една минута. Слоят от хлороформ преминава през филтър от хидрофилен памук, предварително измит със спирт и напоен с хлороформ, и се прехвърля в градуирана колба (точка 2.2.12).


Извършва се трикратно извличане на алкалните и киселинните разтвори, като се използва 10 ml от хлороформа по време на второто и на третото извличане. Филтрират се комбинираните хлороформни екстракти през същия филтър от хидрофилен памук и се разрежда в колбата до чертата, отбелязваща 50 ml (точка 2.2.12) с хлороформа, използван за повторното измиване на хидрофилния памук. Измерва се поглъщането на хлороформния разтвор с помощта на фотометър при 650 nm във вани от 1 до 5 cm, като се сравнява поглъщането с това на чистия хлороформ. Прави се един тест за контролно измерване на дозата по време на прилагането на метода.
2.4.	Крива на еталониране
Приготвя се разтвор за еталониране от еталонната субстанция от додецилбензен-метилов естер на сулфоновата киселина (тетрапропилен тип PM 340) след осапунване в калиева сол. MBAS се изчислява във вид на натриев додецилбензен сулфонат (PM 348).
Изтеглят се 400 до 450 mg додецилбензен-метилов естер на сулфоновата киселина (точка 2.2.5) с точност до 0,1 mg в облодънна колба и се добавят 50 ml разтвор на калиев хидроксид и етанол (точка 2.2.6) и няколко гранули за улесняване на кипенето. След монтирането на обратния хладник (дефлегматор) се извършва варене в продължение на един час. След охлаждане обратният хладник и шлифованото гърло се измиват с около 30 ml етанол и тези отмивки се добавят към съдържанието на колбата. Разтворът се титрува със сярната киселина до обезцветяване на фенолфталина. Този разтвор се прехвърля в мерителна колба с обем 1000 ml (точка 2.2.14), разрежда се до чертата на тази вместимост с дейонизирана вода и се размесва.
След това се разрежда отново една част от този разтвор на повърхностноактивното вещество. Отделят се 25 ml и се прехвърлят в мерителна колба с обем 500 ml (точка 2.2.13), разреждат се до чертата на тази вместимост с дейонизирана вода и се размесват.


Този еталонен разтвор съдържа:
[image: ]
където Е е масата на пробата в mg.
За определяне на кривата на еталониране се вземат проби съответно от 1, 2, 4, 6 и 8 ml от еталонния разтвор и всяка от тях се разрежда до 100 ml с дейонизирана вода. След това се извършва процедурата, указана в точка 2.3 (включително като се извършва и един тест за контролно измерване на дозата).
2.5.	Изчисляване на резултатите
Кривата на еталониране (точка 2.4) показва количеството анионно повърхностноактивно вещество (MBAS), което се съдържа в пробата. Съдържанието на MBAS в пробата се изчислява по формулата:
[image: ]
където: V = обема на използваната проба в ml.
Резултатите се изразяват във вид на натриев додецилбензен сулфонат (PM 348).


2.6.	Изразяване на резултатите
Резултатите се изразяват в MBAS mg/l с точност до 0,1 mg.
3.	ИЗМЕРВАНЕ НА ДОЗИТЕ НА НЕЙОНОГЕННИТЕ ПОВЪРХНОСТНОАКТИВНИ ВЕЩЕСТВА ПРИ ТЕСТОВИ ИЗПИТАНИЯ ЗА БИОРАЗГРАЖДАНЕ
3.1.	Принцип
Повърхностноактивните вещества се концентрират и изолират чрез газово извличане. В използваната проба количеството на нейоногенното повърхностноактивно вещество трябва да бъде в порядъка от 250-800 μg.
Извлеченото повърхностноактивно вещество се разтваря в етилацетат.
След разделянето на фазите и изпарението на разтворителя нейоногенното повърхностноактивно вещество се утаява във воден разтвор с модифициран реактив на Драгендорф, (KBiI4 + BaCl2 + ледена оцетна киселина).
Утайката се филтрира, промива се с ледената оцетна киселина и се разтваря в разтвор от амониев тартрат. Бисмутът, който е в разтвора, се дозира потенциометрично с разтвор от пиролидинедитиокарбамат с pH 4-5, като се използва индикаторен електрод от полирана платина и еталонен електрод от каломел (меркурохлорид) или сребро/сребърен хлорид. Методът се прилага към нейоногенните повърхностноактивни вещества, съдържащи 6-30 групи алкиленов оксид.
Резултатът от измерването на дозата се умножава по емпиричен коефициент 54, така че да бъде конвертиран в кондензиран нонилфенол с 10 мола етиленов оксид (NP 10).
3.2.	Реактиви и апаратура
Реактивите трябва да се приготвят в дейонизирана вода.
3.2.1.	Чист етил ацетат, прясно дестилиран


3.2.2.	Натриев бикарбонат  NaHCO3 за анализ.
3.2.3.	Разредена солна киселина (HCl) (20 ml концентрирана солна киселина за анализ, разтворена до 1000 ml с вода)
3.2.4.	Метанол за анализ, прясно дестилиран, съхранен в стъклен флакон.
3.2.5.	Пурпур на бромкрезол, 0,1 g в 100 ml метанол.
3.2.6.	Средство за утаяване: средството за утаяване представлява смес, съдържаща два обема от разтвор А и един обем от разтвор В. Сместа се запазва в стъклен кафяв флакон и може да бъде използвана в срок до една седмица от приготвянето ѝ.
3.2.6.1.	Разтвор А
Разтварят се 1,7 g бисмутов нитрат за анализ (BiONO3.H2O AR) в 20 ml ледена оцетна киселина и се допълва с вода до 100 ml. След това се разтварят 65 g калиев йодид за анализ в 200 ml вода. Двата разтвора се смесват в мерителна колба с обем от 1000 ml, добавят се 200 ml ледена оцетна киселина (точка 3.2.7) и се допълва с вода до 1000 ml.
3.2.6.2.	Разтвор В
Разтварят се 290 g бариев хлорид (BaCl2.2H2O) за анализ в 1000 ml вода.
3.2.7.	Ледена оцетна киселина 99-100 % (по-ниски концентрации не са подходящи).
3.2.8.	Разтвор от амониев тартрат: смесват се 12,4 g тартратна (винена) киселина за анализ и 12,4 ml амонячен воден разтвор за анализ (d = 0,910 g/ml) и се допълва с вода до 1000 ml (или се използва количество, което е еквивалентно на амониевия тартрат за анализ).


3.2.9.	Разреждане на амоняка: разреждат се 40 ml амоняк за анализ (d = 0,910 g/ml) с вода до 1000 ml.
3.2.10.	Ацетатен буферен разтвор: разтварят се 40 g твърд натриев хидроксид за анализ в 500 ml вода в бехерова чаша и се охлажда. Добавят се 120 ml ледена оцетна киселина (точка 3.2.7). Размесва се добре, охлажда се и се прехвърля в мерителна колба с обем от 1000 ml, като се изравни до чертата на тази вместимост с вода.
3.2.11.	Разтвор от пиролидиндитиокарбамат (наричан по-долу „карбаматен разтвор“): разтварят се 103 mg натриев пиролидиндитиокарбамат, C5H8NNaS2.2H2O, ) в около 500 ml вода, добавят се 10 ml n-амилов спирт за анализ и 0,5 g NaHCO3 за анализ и се допълва с вода до 1000 ml.
3.2.12.	Разтвор от меден сулфат (за еталониране на точка 3.2.11).
КОНЦЕНТРИРАН РАЗТВОР
Разтварят се 1,249 g меден сулфат (CuSO4.5H2O) за анализ с 50 ml 0,5 M сярна киселина и се допълва с вода до 1000 ml.
Стандартен разтвор
Смесват се 50 ml концентриран разтвор с 10 ml 0,5 M H2SO4  и се допълва с вода до 1000 ml.
3.2.13.	Натриев хлорид за анализ
3.2.14.	Апарат за екстрахиране на повърхностноактивни вещества (виж фигура 5). Диаметърът на фритоващия диск (порьозния филтър) трябва да бъде равен на вътрешния диаметър на цилиндъра.


3.2.15.	Декантираща колба от 250 ml.
3.2.16.	Магнитна клатачна машина с магнит от 25–30 mm.
3.2.17.	Тигел на Гуч, диаметър на порьозния филтър = 25 mm, тип G4.
3.2.18.	Кръгли филтри от фибростъкло с диаметър 27 mm; диаметър на влакната: 0,3–1,5 μm.
3.2.19.	Две колби за вакуум с наставки и каучуков накрайник, с обем съответно 500 ml и 250 ml.
3.2.20.	Регистриращ потенциометър, оборудван с отчитащ електрод от полирана платина и еталонен електрод от каломел (меркурохлорид) или сребро/сребърен хлорид, който позволява измервателен диапазон от 250 mV, и с автоматична бюрета с обем 20–25 ml, автоматично регулиране на нулевата точка или с ръчно устройство.
3.3.	Метод
3.3.1.	Концентрация и сепарация на повърхностноактивното вещество
Водната проба се филтрира през филтърна хартия за качествен химичен анализ. Отстраняват се началните 100 ml от филтрата.
В апарата за екстрахиране, който предварително е изплакнат с етилацетат, се поставя измерено по такъв начин количество от пробата, че тя да съдържа между 250 и 800 μg нейоногенно повърхностноактивно вещество.
За да се подобри сепарацията, се добавят 100 g натриев хлорид и 5 g сода бикарбонат.
Ако обемът на пробата надвишава 500 ml, тези соли се добавят в твърда форма в апарата за екстрахиране и се разтварят чрез прекарване на азот или на въздух през апарата.


Ако се използва проба с по-редуциран обем, солите се разтварят в 400 ml вода, след това се прибавят в апарата за екстрахиране.
Добавя се вода, докато нивото достигне до горното кранче.
Добавят се внимателно 100 ml етилацетат на повърхността на водната фаза.
Напълва се до две трети промивното шишенце за пропускане на газа (азот или въздух) с етилацетат.
В апарата се пропуска газ с дебит от 30-60 l/ч; препоръчва се използване на дебитомер. В началото степента на аерация трябва да нараства постепенно. Дебитът на газта се регулира по такъв начин, че фазите да се запазят разделени, така че да се ограничи до минимум смесването на фазите и на етилацетата във водата. Подаването на газ се прекъсва след пет минути.
Ако обемът на органичната фаза спадне с повече от 20 % поради разтваряне във водата, операцията се повтаря, като се внимава особено много за дебита на подавания газ.
Органичната фаза се излива в декантационна колба. В апарата за екстрахиране се прелива отново водата от водната фаза, която се оказва в декантационната колба (не би трябвало да има повече от няколко ml). Етилацетатната фаза се филтрира през сух хартиен филтър за качествен химичен анализ в бехерова чаша с обем 250 ml.
Наливат се отново 100 ml етилацетат в апарата за екстрахиране и през апарата се прекарва азот или въздух в продължение на пет минути. Органичната фаза се прелива в декантационната колба, използвана за първата сепарация, отстранява се водната фаза и органичната фаза се прекарва през същия филтър. Декантационната колба и филтърът се изплакват с около 20 ml етилацетат.


Етилацетатовият екстракт се изпарява на водна баня (лабораторна смукателна камина) до пълно изсушаване. Насочва се леко въздушно течение по повърхността на разтвора, за да се ускори изпарението.
3.3.2.	Утаяване и филтриране
Разтваря се сухият остатък, визиран в точка 3.3.1, в 5 ml метанол, добавят се 40 ml вода и 0,5 ml разредена HCl (точка 3.2.3), и сместа се разклаща с магнитна клатачна машина.
Към този разтвор се добавят 30 ml от утайката (точка 3.2.6) с помощта на градуирана епруветка. Утайката се образува чрез разклащане. След разклащане в продължение на десет минути сместа се оставя да се успокои за не по-малко от пет минути.
Сместа се филтрира в тигел на Гуч, чиято основа е покрита с филтър от фибростъкло. Първо се измива филтърът посредством изсмукване с около 2 ml ледена оцетна киселина. След това бехеровата чаша, магнитната пръчка и тигелът се измиват добре с ледена оцетна киселина (около 40-50 ml). Не е необходимо върху филтъра да се прехвърля цялото количество на утайката, която полепва по стените на бехеровата чаша, защото разтворът на утайката, предназначен за титруването, се връща в използваната за утаяване бехерова чаша, като оставащата утайка след това се разтваря.
3.3.3.	Разтваряне на утайката
Утайката във филтриращия тигел се разтваря чрез добавяне на загрят (около 80 °C) разтвор на амониев тартрат (точка 3.2.8) на три фракции по 10 ml. Всяка фракция се оставя да се успокои за няколко минути в тигела, преди да се извърши филтриране в колбата.


Излива се съдържанието на филтриращата колба в бехеровата чаша, използвана за утаяването. Стените на бехеровата чаша се изплакват с 20 ml с тартратен разтвор, за да се разтворят остатъците от утайката.
Тигелът, наставките и филтриращата колба се измиват грижливо със 150-200 ml вода, като водата от изплакването се връща в бехеровата чаша, използвана за утаяването.
3.3.4.	Титруване
Разтворът се разклаща с магнитна клатачна машина (точка 3.2.16), добавят се няколко капки пурпур на бромкрезол (точка 3.2.5) и разредения амонячен разтвор (точка 3.2.9) до получаване на виолетово оцветяване (отначало разтворът е леко киселинен поради остатъка от оцетната киселина, използвана при изплакването).
След това се добавят 10 ml буферен ацетатен разтвор (точка 3.2.10), потапят се електродите в разтвора и се дозира потенциометрично с еталонния „карбаматен разтвор“ (точка 3.2.11), като краят на бюретата е потопен в разтвора.
Скоростта на титруване не трябва да надвишава 2 ml/min.
Точката на еквивалентност представлява мястото на пресичане на тангентите на двете части на кривата на потенциала.
Понякога се констатира, че огъването на кривата на потенциала започва да намалява, като това може да се избегне чрез грижливо почистване на платинения електрод (чрез полиране с абразивна хартия).


3.3.5.	Контролно измерване на дозата
Едновременно се извършва едно контролно измерване на дозата, като се съблюдава целият метод с 5 ml метанол и 40 ml вода, според указанията, посочени в точка 3.3.2. Контролното измерване на дозата трябва да даде резултат под 1 ml, в противен случай чистотата на реактивите (точка 3.2.3, 3.2.7, 3.2.8, 3.2.9, 3.2.10) е съмнителна (по-специално по отношение на съдържанието им на тежки метали) и ще бъде необходимо тяхното заменяне. При изчисляването на резултатите трябва да се държи сметка за извършеното контролно измерване на дозата.
3.3.6.	Контрол на коефициента на „карбаматния разтвор“
Всеки ден коефициентът на карбаматния разтвор се изчислява преди употреба. За целта се измерва дозата в 10 ml от еталонния разтвор на меден сулфат (точка 3.2.12) с „карбаматния разтвор“ след добавяне на 100 ml вода и 10 ml от буферния ацетатен разтвор (точка 3.2.10). Ако използваното количество е равно на a ml, коефициентът f се получава, както следва:
[image: ]

и всички резултати от измерването на дозите се умножават по този коефициент.


3.4.	Изчисляване на резултатите
Всяко нейоногенно повърхностноактивно вещество притежава собствен коефициент в зависимост от своя състав и по-специално от дължината на веригата на алкиленовия оксид. Концентрациите в нейоногенни повърхностноактивни вещества се изразяват по отношение на една еталонна субстанция – нонилфенол с десет единици етиленов оксид (NP 10) – за която коефициентът на конвертиране е равен на 0,054.
Количеството на повърхностноактивно вещество в пробата се изразява с помощта на този коефициент, както следва:
(b — c) × f × 0,054 = mg нейоногенно повърхностноактивно вещество, изразено в mg от еквивалент NP 10
където:
	b
	=
	обема на „карбаматния разтвор“, използван за пробата (ml),

	c
	=
	обема на „карбаматния разтвор“, използван за контролното определяне на дозата (ml),

	f
	=
	коефициент на „карбаматния разтвор“.





3.5.	Изразяване на резултатите
Резултатите се изразяват в mg/l, във вид на еквивалент NP 10 с точност до 0,1 mg.

Фигура 1 Инсталация за активна утайка: общ изглед
[image: ]



	А
	Събирателен съд

	B
	Дозаторна помпа

	C
	Съд за аерация (вместимост: три литра)

	D
	Съд за декантиране

	E
	Помпа за сгъстен въздух

	F
	Колектор

	G
	Аератор (фритовано стъкло)

	Н
	Дебитомер за въздух

	I
	Въздух



Фигура 2 Инсталация за активна утайка: детайл (размери в милиметри)

	А
	Ниво на течността

	B
	Твърдо PVC

	C
	Стъкло или пластмасов материал, устойчив на вода (твърдо PVC)





Фигура 3 Изчисляване на биоразградимостта – тест за потвърждение

	А
	Начален период

	B
	Период, използван за изчислението (двадесет и един дни)

	C
	Лесно биоразградимо повърхностноактивно вещество

	D
	Повърхностноактивно вещество, което не е лесно биоразградимо

	E
	Биоразграждане (%)

	F
	Време (дни)

